
Rosturile istoriei 


MIRCEA GELU BUTA! 


Într-o societate poate prea încinsă de lupta pentru putere, întoarcerea 
la istoria autentică poate fi benefică pentru a mai îndrepta înțelegerea 
lucrurilor. Deși dogma democraţiei zice că istoria este făcută de poporul 
suveran, lucrurile nu stau întotdeauna așa, iar românii au primit nenu- 
mărate lecţii usturătoare în acest sens. 

Impulsul de a lovi pe cineva, fără să știi cine-l tine de lesă, s-a 
dovedit o mare greşeală tactică. De multe ori, socoteala de acasă nu 
se potriveşte cu cea din târg, înțelegând prin aceasta globalizarea, 
adică lumea întreagă. Poporul, oricât crede că e suveran, nu decide de 
unul singur. Când te apuci să faci tulburare, trebuie să te gândești dacă 
nu cumva încurci treburile altora, ale căror interese sunt, uneori, uşor 
diferite. Aceasta explică de ce istoria se scrie şi se rescrie mereu de către 
fiecare generație, după exigenţele științifice și metodologia timpului, 
dar şi de interesele politico-economice ale momentului. 

Există istorici grijulii, care simt nevoia să-şi asume întreaga ех- 
регіепій umană, toate aspectele socialului, în căutarea unei istorii totale, 
a unei globalitati integratoare, care să ofere explicații convingătoare 
despre om şi societate. Aceştia sunt cei care propun ca instrument de 
lucru antropologia istorică, care, prin abordarea multidisciplinară, ar 
putea, în orizontul secolului XXI, să spargă plafonul si să împingă 
înainte si cu folos frontierele cunoaşterii. 

Nu acelaşi lucru l-am putea spune despre cei care încearcă devalo- 
rizarea autoflagelantă a oricărui reper semnificativ din istoria noastră 


' Mircea Gelu Buta, Prof. Dr., Facultatea de Teologie Ortodoxă, UBB Cluj-Napoca, 


e-mail: butamircea@yahoo.com 

reală sau din producția intelectuală românească a ultimelor două secole. 
În ce-i privește pe „demitizatori”, aceştia ar trebui să-şi reamintească 
ce s-a întâmplat cu Orfeu, când a început să cânte din lira lui. Sirenele, 
care-i atrăgeau pe marinari spre adâncul apelor cu melodiile lor suave, 
au căzut pradă propriului cântec, transformându-se în stânci. Orfeu 
este timpul, aşa deci ganditi-va, dragi „demitizatori”, dacă, odată cu 
trecerea vremii, va mai rămâne ceva din ceea ce scrieți. 

Un prieten m-a întrebat, poate pe bună dreptate, ce ne-a venit aga, 
dintr-odată, să povestim despre domnii Moldovei, Stefan cel Mare, Petru 
Rareş, despre ținuturile Bistriţei şi Ciceului și, nu în ultimul rând, despre 
vechea Episcopie a Vadului. Într-adevăr, este vorba despre fapte petre- 
cute cu mult timp în urmă, dar care, iată, a venit vremea să le reîmpros- 
pătăm şi să le argumentăm, pentru a găsi răspunsuri la interogatii de 
felul: Merită Petru Rareș să fie cinstit de ardeleni, iar chipul său să 
fie imortalizat într-una din piețele municipiului Bistriţa? De ce este 
nevoie să menţinem vie, în conștiința publică, denumirea de Episcopia 
Vadului si să n-o înlocuim, aşa cum unele voci o cer, cu Bistriţa, 
Beclean pe Someș sau Dej? Merită să fie reconstruite mănăstirile din 
Ardeal, ctitorite de Stefan cel Mare, Petru Rares si alti domni moldoveni? 

Într-o Europă a naţiunilor, formarea statului român modern este 
văzută drept consecință a unei permanente culturale mai degrabă decât 
ca rezultatul unor ecuaţii geopolitice. Astfel, legăturile lui Petru Rareș 
cu bistritenii reprezintă, de fapt, legăturile istorice dintre Moldova si 
Transilvania, o realitate care în multe privințe poartă germenii Uniunii 
Europene de azi, cu condiţia ca analiza să fie deschisă şi aplicată pe 
document 61 să nu pornească de la clişeele care au fost create $1 
răspândite prin tendinţele politice manifeste de-a lungul vremii şi nu 
datorate cercetării științifice autentice. 

Lanţul munţilor Carpaţi a constituit nu doar un obstacol natural în 
calea expansiunii dinspre est şi vest, ci şi o oportunitate pentru locui- 
torii acestor meleaguri, orașe precum Bistriţa dezvoltându-se tocmai 
pe fondul nevoilor comerciale dintre apusul şi răsăritul continentului. 
lată o dezvoltare regională extinsă, în care locuitorii de pe cele două 

versante ale Carpaţilor vorbesc aceeaşi limbă și au o religie comună. 
O realitate etnică şi culturală care poartă, în primul rând, amprenta 
Bisericii Ortodoxe, multiplicarea manuscriselor bisericești din mănăstiri 
fiind prima formă structurată şi de durată care a perpetuat şi consolidat 
baza etnică şi spirituală pe care avea să se formeze mai târziu națiunea 
română. 

Legăturile culturale au facilitat schimburile economice, care s-au 
dovedit întotdeauna mult mai mobile, fiind condiţionate în primul 
rând de profit, și nu de apartenente statale, confesionale sau politice. 
Pe fondul acestor relaţii complexe și durabile, domnitorii Moldovei 
au dobândit, fie prin donaţie, fie prin cumpărare, domenii extinse în 
Transilvania, parteneriatele politice şi dinastice fiind întărite prin 
încuscriri, dar şi consemnate în documentele aflate în arhivele mănăs- 
tireşti, care ar merita un studiu sporit din partea cercetătorilor. 

În mod paradoxal, Marea Unire a adus în prim plan alte preocupări, 
ambiţii şi interese, iar treptat istoria medievală a Transilvaniei a fost 
uitată sau păstrată în clișee care nu mai țineau cont de documentarea 
ştiinţifică, având în primul rând scopul de a servi propagandei politice, 
în contextul concret al momentului respectiv. 

Tocmai fiindcă populaţia românească nu a fost o prezență majoră 
în multe din oraşele ardelene (Bistriţa, de exemplu, a fost construită şi 
administrată multă vreme de sași), este important să reținem că orașele 
au jucat mai mult un rol economic şi politic în Evul Mediu, cultura 
dezvoltându-se în acele vremuri cu precădere în lăcaşele de cult, mai 
ales în mănăstiri, unde elementul autohton ortodox era predominant, 
situaţie care i-a permis în timp să se extindă $1 în marile orașe. 

lată de ce trebuie să acordăm mai multă atenţie monumentelor 
care amintesc de acest trecut, mai ales că unele dintre ele au fost distruse 
sau se află în paragină, iar starea lor nu mai inspiră şi nu mai transmite 
semnificaţia profundă prin care existenţa noastră ca popor se justifică 
бі în continuare. 

Este aceasta o procupare cu atât mai folositoare şi necesară, cu cât 
prezentul, datorită facilitatii cu care oricine poate comunica și publica, 

este invadat de teorii pseudostiintifice care vizează senzationalul, pentru 
a atrage atenția asupra autorului și nicidecum pentru a dezvălui un 
adevăr profund. Facilitatea duce în mod inevitabil la superficialitate, 
astfel încât riscul de a dilua până la pierderea sensului unor valori 
este la fel de mare acum, ca $1 în tulburata epocă medievală. 

Este momentul ca multe din aceste nelinişti să fie discutate şi 
lămurite, pe cât se poate, de oameni a căror expertiză în domeniu nu 
poate fi pusă sub semnul întrebării, iar inevitabilele tensiuni să fie 
înlocuite, în cele din urmă, de armonia pe care numai adevărul și în- 
telepciunea o pot da. 


Cuvânt duhovnicesc: 
Episcopia Vadului este Bistriţa 


+ ÎPS ANDREI ANDREICUT! 


Domnule Preşedinte al Consiliului Judeţean, 

Domnule Rector, 

Părinte Președinte al Senatului Universităţii „ Babeş-Bolyai”, 
Domnule Director si organizator al acestei întâlniri cu caracter 
științific, 

Preacucernici părinţi, distinși oameni de cultură, onorată asistenţă! 


Anul care se va încheia peste o lună a fost dedicat, de către Sfântul 
Sinod, misiunii în parohii și în mănăstiri, precum şi Sfântului loan Gură 
de Aur şi altor mari păstori de suflete, iar eu cred că această manifestare 
ştiinţifică de azi se încadrează în genericul pe care l-a fixat Sfântul 
Sinod, Anul Sfântului loan Gură de Aur și al marilor păstori de suflete. 
De ce se încadrează? Pentru că este vorba tocmai de o instituţie care, 
o vreme destul de îndelungată, a făcut misiune deosebită pentru judeţul 
Bistriţa-Năsăud. E vorba de Episcopia de la Vad. 

Vedeţi, şi numele actual al Arhiepiscopiei noastre începe cu acest 
cuvânt: Arhiepiscopia Vadului, Feleacului și Clujului, iar cuvântul acesta 
a rămas pentru că are o valoare deosebită. Mai mult decât mine, ne va 
spune lucrul acesta Domnul Rector loan-Aurel Pop, academician de 
foarte tânăr si cel mai bun istoric al nostru. 

Am spus că anul acesta este dedicat marilor păstori de suflete, iar 
în această Episcopie de la Vad au păstorit mari păstori. Nu sunt eu 


1 + ÎPS Andrei Andreicut, Arhiepiscop al Arhiepiscopiei Vadului, Feleacului si Clujului 
şi Mitropolit al Clujului, Maramureşului şi Sălajului, e-mail: secretariat@mitropolia- 
clujului.ro 


ARHIVELE BISTRIȚEI • Fascicula I- PETRU RAREȘ SI BISTRITENII 


istoricul care să detaliez, dar — ca şi domniile voastre — ştiu că încă de 
pe vremea lui Ştefan s-a întemeiat Episcopia de la Vad şi că ea avea 
jurisdicție în domeniul Vadului, pe care îl primise Ştefan cel Mare de 
la regele Matei Corvin. Amănuntele din istorie le vor limpezi mai bine 
specialiștii, dar în bătăliile purtate de Ştefan cel Mare cu turcii, aceştia 
din urmă i-au luat Chilia şi Cetatea Albă. Ștefan cel Mare şi urmașii lui, 
ca să aibă un loc de refugiu în caz de restriște, au primit de la Matei 
Corvin domeniul de la Ciceu şi de la Cetatea de Baltă. Domeniul Ciceului, 
aşa am înţeles din cele scrise, în prima fază cuprindea şi Episcopia de 
la Vad, satele de pe Someş și până mai sus de Beclean, iar jos, până 
la Răstoci, până treci de Jibou. Istoricii afirmă că, mai târziu, Ştefan 
cel Mare a cumpărat $1 alte sate și a adus Episcopia de la Vad pana 
prin părțile Târgului Lăpuş, iar, în sus, în amonte, pe vremea lui Petru 
Rareș, inclusiv Bistrița şi Rodna au intrat în Episcopia Vadului. Aşa 
se face că acest nume ne este foarte drag și când este citit stereotip în 
Biserică sau când este citită titulatura Arhiepiscopiei noastre. În general, 
creştinul de rând nu-şi dă seama că denumirea Episcopiei începe cu 
Bistriţa, nu cu titulatura de Cluj, că dacă ar începe cu cea de Cluj, ar 
trebui să fie invers: Episcopia Feleacului, Vadului şi Clujului, dar este 
a Vadului, Feleacului şi Clujului. 

Toate aceste lucruri ne-au determinat, provocat fiind de domnul 
preşedinte şi de domnul director, să le medităm astăzi, iar eu le-am 
legat de acest An al misiunii Sfântului loan Gură de Aur și al marilor 
păstori de suflete de la Vad. Este o realitate că, pentru neamul nostru 
românesc, Biserica este coloana vertebrală şi atunci înțelegem cât de 
importantă a fost această Episcopie; de fapt, atâta vreme cât Dumnezeu 
a ajutat să fie în viaţă, că mai târziu a dispărut, fiind lovită de valurile 
istoriei. Atunci când Dumnezeu ne-a ajutat ca să se făurească din nou 
România Mare, una din primele griji ale bărbaților de seamă de atunci 
a fost să refacă şi Eparhia Vadului, Feleacului $1 Clujului şi aşteptăm 
cu drag să dea Dumnezeu să fim sănătoşi la aniversarea din 2018, când 
se vor împlini 100 de ani de la Marea Unire, când ne vom aduce aminte 
că, după ce s-a realizat Marea Unire, s-au refăcut si eparhiile care 

dispăruseră din pricina vremurilor vitrege, inclusiv Eparhia Vadului, 
Feleacului şi Clujului. 

Bine v-am găsit! Cum zice şi Sfânta Scriptură, pentru noi argu- 
mentele puternice sunt de aici, dar argumentul puternic duhovnicesc 
este doar unul, din Epistola către Evrei, capitolul 13, versetul 7 şi cu 
asta incheiem: ,, Aducefi-va aminte ае mai marii voştri care v-au grăit 
vouă cuvântul lui Dumnezeu, priviţi cu luare aminte cum şi-au încheiat 
viata si urmati-le credința”, mai marii voştri de la Vad. 

Ierarhia bisericească a românilor 
din ţinuturile bistritene în secolele XIV-XVII 


IOAN-AUREL POP! 


Episcopia de la Vad este considerată, ca şi Feleacul, un simbol 
tradițional transilvănean al lui Ştefan cel Mare, poate 61 datorită 
faptului că satul Vad se afla pe domeniul Ciceului, stăpânit efectiv de 
către pomenitul domn al Moldovei. Dincolo de această tradiţie însă, 
întreaga istorie medievală a regiunii Bistriţei — și cu atât mai mult 
istoria bisericească — se leagă de trecutul Moldovei. 

Episcopia Vadului se plasează, în linii mari, pe teritoriul vechii 
Stravropighii de la Peri, ctitoria familiei maramureșene а Dragosesilor, 
recunoscută ca atare de către Patriarhia ecumenică de la Constantinopol 
în anul 1391. În momentul fondării, Stavropighia Perilor (cu autoritate 
episcopală) 151 împărțea jurisdicţia asupra teritoriului Transilvaniei cu 
Mitropolia Ungrovlahiei (de la Arges) si cu Mitropolia Severinului 
(care, conform vechii unităţi politice a Văii Jiului, oltean $1 ardelean, 
de pe vremea lui Litovoi I, oblăduia si апа Таги Hațegului). Decizia 
Patriarhiei ecumenice de întemeiere a Stavropighiei de la Peri, cerută 
de fraţii Drag si Balita (fiii lui Sas, voievodul Moldovei) şi susținută 
de regalitatea ungară (prin Sigismund de Luxemburg) și de domnia 
Таги Românești (prin Mircea cel Bătrân), avea să confere egumenului 
Perilor autoritatea de locţiitor patriarhal $1 atribuţii pe măsură. Situaţia 
aceasta de jurisdicție canonică, statornicită la 1391, asupra ținutului 
Maramureșului, Transilvaniei nordice şi Crișanei, avea să dureze pana 
spre jumătatea secolului al XV-lea. Cu puţini ani înainte de semnarea 


! Toan-Aurel Pop, Acad. Prof. Univ. Dr., Rectorul UBB Cluj-Napoca, e-mail: 
rector Gubbcluj.ro 

actului unirii religioase de la Florenţa (1439), în timpul desfășurării 
complicatului conciliu de la Basel-Ferrara-Florenta-Roma (1431-1445), 
papa Eugeniu al IV-lea, în contextul negocierilor unioniste din epocă, 
încredința mitropolitului Moldovei, Grigore (atras la catolicism şi numit 
„arhiepiscop al Moldovlahiei”), la 1436, misiunea de atragere la unire 
a ortodocșilor („grecilor”) din tara sa, numiţi „moldovalahi”, dar $1 a 
„vlahilor” şi „bulgarilor” din Ungaria şi de la hotarele sale?. Cum se 
ştie, unirea s-a semnat la Florenţa, în 1439, dar transpunerea sa în 
practică nu a fost de lungă durată, reducându-se la câteva decenii. 
Nu se cunosc acte din care să reiasă exercitarea efectivă a oblăduirii 
Mitropoliei Moldovei asupra bisericilor româneşti din Transilvania 
în anii imediat următori evenimentelor din 1436-1439. O adevărată 
autoritate moldovenească s-a exercitat în regiunea Bistriţei abia spre 
finalul domniei lui Ştefan cel Mare, când, prin 1488-1489, se restabilesc 
(la intervenţia papei Inocenţiu al VIII-lea, care pregătea o nouă cruciadă) 
relaţiile bune dintre Matia Corvin şi Ştefan cel Mare. În acest context, 
principele Moldovei primea domeniile Ciceului și Cetăţii de Baltă. 

În privinţa autorităţii religioase însă, lucrurile sunt mai complexe. 
Stavropighia Perilor era încă în plină activitate în anii 1490, funcţionând 
în cadrele Mitropoliei de la Feleac, cu centrul pe domeniul regal al 
Feleacului, la mică distanță de Cluj. Înalta instituţie cu sediul în satul 
Feleac poate fi numită „Arhiepiscopia din Transilvania” sau „Mitropolia 
Severinului şi a Transilvaniei”, în condiţiile în care, în funcție de emitent, 
şi titlul întâi stătătorului său oscilează între arhiepiscop şi mitropolit”. 
Subordonarea — necanonica — prin decizia lui Vladislav al II-lea, regele 


2 Acta Eugenii Papae IV (1431-1447) e Vaticanis aliisque regestis, collegit notisque 


illustravit, G. Fedalto (ed.), Romae, p. 229-230 (nr. 421), p. 230 (nr. 422). În două 
documente papale din 1436 este pomenit un mitropolit Grigore al Moldovalahiei, 
recunoscut drept arhiepiscop al Moldovei, în urma aceptării autorității pontifului 
roman. În documentul din 10 martie 1436, se vorbeşte despre unirea românilor și 
bulgarilor (Valahos, Vulgaros et Moldoviahos), „aflaţi în tara sau la hotarele Ungariei” 
(іп regno seu confinibus Hungarie existentes). Din salvconduct reiese că mitropolitul 
Grigore făcuse drumul la Roma şi trecuse la unire în prezenţa papei. 

În documentele latine catolice, mitropoliţii ortodocși sunt numiţi cel mai adesea 
arhiepiscopi. 

Ungariei, a Stavropighiei din Peri fata de Arhiepiscopia din Transilvania 
s-a produs în anul 1494, la o lună după congresul jagiellon de familie 
de la Lewocza, unde se decisese detronarea lui Ștefan cel Mare şi 
înlocuirea sa cu Sigismund Jagiello, fratele regelui Ungariei (Vladislav 
al II-lea) şi al regelui Poloniei (Jan Albert), cu toții fiii lui Cazimir al 
IV-lea. Subordonarea aceasta a Stavropighiei din Peri poate să fi fost 
gândită ca o mască a adevăratelor intenţii ale Jagiellonilor față de Ştefan 
cel Mare şi faţă de Alexandru, fiul și moștenitorul acestuia, decedat 
în condiţii neclare, „la oaste”, în 1496 şi căsătorit la 1489 cu Maria, fiica 
lui Bartolomeu Dragffy (urmașul legal al Drăgoşeştilor, co-voievod, 
din 1493 şi voievod, din 1495, al Transilvaniei). În anii 1497-1498 
s-a produs conspirația împăratului romano-german și a lui Stefan cel 
Mare contra Jagiellonilor, mai ales împotriva lui Vladislav al II-lea al 
Ungariei. În acest context, marcat şi de campania lui Jan Albert contra 
Moldovei, Bartolomeu Dragffy, ca şi o bună parte din nobilimea ungară, 
a acționat împotriva intereselor coroanelor jagiellone, împiedicând 
detronarea lui Ştefan cel Mare. Pe fondul acesta, oamenii de încredere 
ai domnului Moldovei, logofătul Ioan Tăutul şi vistiernicul Isac, fac 
donaţii importante la Peri și, respectiv, la Feleac (1498). Este posibil ca 
gesturile de munificenta a celor doi înalți demnitari moldoveni să fie 
şi o răsplată pentru susținerea de care beneficiase Ștefan cel Mare din 
partea Perilor şi Feleacului în timpul campaniei polone din Moldova 
din toamna anului 1497. 

Din moment ce, din punct de vedere al administraţiei ecleziastice, 
Episcopia Vadului s-a plasat peste teritoriul Stavropighiei Perilor, este 
de presupus că fondarea Vadului să fi fost ulterioară acestor evenimente, 
când scaunul maramureșean era încă atât de activ. După cunoștințele 
actuale, apariția Vadului, în ciuda tradiției, se poate plasa între anii 
1500 (moartea lui Bartolomeu Dragffy) şi 1531 (menționarea certă a 
lui Anastasie ca episcop de Vad). La rigoare, limita superioară poate 
cobori cu doi ani, în 1529, când se produce intervenţia militară a lui 
Petru Rareș în Transilvania, de partea grupării lui loan Zapolya (filo- 
otoman) și contra intereselor casei habsburgice și când Anastasie, 

starețul Putnei, menţionat drept episcop, acţionează ca un adevărat 
căpitan de oști. În intervalul 1500-1531 sunt câteva momente care ar 
fi putut favoriza fondarea episcopiei de la Vad si anume: tensiunile din 
1500-1501, pricinuite de moartea lui Bartolomeu Dragffy; tensiunile şi 
conflictele ungaro-moldave din anii 1504-1506/1507, cauzate de moar- 
tea lui Ştefan cel Mare şi de ridicarea la domnie a fiului său, Bogdan; 
tensiunile și conflictele ungaro-moldave din anii 1517-1518, legate 
de succesiunea dintre Bogdan al III-lea cel Orb 51 Ştefan al IV-lea 
(Stefanita), când cardinalul Toma Bakócz, arhiepiscopul de Strigoniu, 
a încercat s-o căsătorească ре fiica lui Alexandru $1 a Mariei, adică pe 
nepoata lui Stefan cel Mare și a lui Bartolomeu Dragffy, cu unii dintre 
baronii Regatului Ungariei (pentru ca întinsele ei drepturi transilvane 
şi moldoveneşti să ajungă sub controlul ambitiosului prelat, care acționa 
ca un suveran); tensiunile şi conflictele ungaro-polono-moldave din 
1523, când domnul moldovean, cu suportul Casei de Habsburg, elimină 
partida pro-jagiellonă 61 pro-otomană (condusă de hatmanul Luca 
Arbure) de la putere din Moldova”. Cel mai prielnic moment pare să 
fi fost, totuşi, intervenţia militară a moldovenilor de la 1529 sau cei 
doi ani imediat următori. 

Ridicarea bisericii de piatră, păstrate până astăzi (cu transformări), 
nu se poate plasa, se pare, înainte de 15047. Din punct de vedere arheo- 
logic, cercetările încă inedite (nepublicate integral) de la începutul 
anilor 1970, ale Marianei Beldie-Dumitrache, aşază zidirea bisericii 
episcopale de la Vad prin anii 1520. Primii reprezentanţi ai domniei 
Moldovei apar pe domeniul Ciceului, ca şi pe cel al Cetăţii de Baltă 
(pe Târnave), abia după 1490. De aceea, în acord cu datele disponi- 
bile, Vadul se înfăţişează mai mult ca o eparhie în componenţa unei 


În acelaşi an, 1523, este menţionat un episod demn de notat: comunitatea sau adu- 
narea cnezilor din Valea Rodnei, în frunte cu preoţii Matei, Șandru și Petru, cer 
voie magistratului Bistriţei să reînnoiască vechea mănăstire dintre satele Hordou 
(azi George Coşbuc) şi Telciu. În documentul care atestă această deputăţie nu apare 
menţionat niciun for episcopal, iar legătura (făcută în istoriografie) cu un pretins 
episcop Ilarion este pur ipotetică. 

> м. Porumb, ор. cit., рр. 91-92. 


16 


IOAN-AUREL РОР e Ierarhia bisericească a românilor din ținuturile bistritene ... 


mitropolii transilvane (aşa cum ajunseseră să fie şi Perii, pe care-i sub- 
stituise) decât ca o creaţie moldavă de sine stătătoare. De asemenea, 
spre deosebire de Feleac, Vadul nu este numit niciodată arhiepiscopie 
(în documente latine) sau mitropolie (în acte moldovene slavone). 
Totuşi, amprenta Moldovei rămâne şi la Vad incontestabilă, mai întâi 
prin așezarea sa ре un domeniu al domnului Moldovei $1 apoi prin cel 
dintâi episcop cunoscut în mod sigur, Anastasie, fost egumen al Putnei. 
Episcopia Vadului avea (conform unei mărturii din 1553) satele Vad 
şi Suarăş (deţinute ab antiquo), la care s-au adăugat, grație lui Petru 
Rares, Bogata de Jos, Bogata de Sus şi o moară în Catcau. Cel dintâi 
vlădică“ cert a fost amintitul Anastasie (până la 1546), care înzestra 
la 1531 biserica episcopală cu o icoană ferecată în argint aurit. Prin 
urmare, Anastasie a fost contemporan cu toată perioada de domnie a 
lui Petru Rareş, domnul şi suveranul său, pe care 1-а slujit cu credinţă. 
El a dobândit un mare prestigiu $1 o autoritate sporită, intitulându-se 
pentru o perioadă (circa 1534-circa 1537) „episcop de Vad si Feleac”. 
Următorul ierarh este Tarasie (1546-1550), tot din Moldova. În 1546, 
la instalarea lui Tarasie, Petru Rareş le scria bistritenilor că l-a desem- 
nat pe Tarasie drept episcop al Vadului şi că „oriunde ar fi preoți ai 
românilor” (ubique fuerint presbyteri Walachorum), aceştia trebuiau 
să asculte de numitul ierarh, aşa cum fusese si înainte”. La 1550, Ilias 
Vodă îl recomanda bistritenilor pe „prea cucernicul” Gheorghe, episcop 
de Vad (1550-1557). Este cert că după donarea Ciceului și apoi а 
Bistriţei, Ungurasului si Rodnei, oblăduirea mitropoliei și a domniei 
Moldovei era o prezență vie în nordul Transilvaniei (şi nu numai aici). 
Cum se ajunsese la această situaţie, în condiţiile exarhatului tradi- 
tional „al Plaiurilor şi a toată Ungaria”, deţinut din vechime de mitro- 
politii Ungrovlahiei? Cu alte cuvinte, cunoscut fiind faptul că biserica 
transilvană se afla sub oblăduirea mitropolitilor Таги Românești, în ce 


6 Se pomenește, în anumite contexte, şi un episcop Ilarion, neconfirmat ca rezidând 
la Vad. 

7 Hurmuzaki, vol. ХУ/1, p. 453. 

8 Şt. Pascu, Istoricul Arhiepiscopiei..., р. 18. 


17 


ARHIVELE BISTRIȚEI • Fascicula I- PETRU RAREȘ SI BISTRITENII 


împrejurări şi cum se impusese în aceste regiuni autoritatea mitro- 
politilor de la Suceava? Răspunsul nu este simplu, dar el se leagă, cu 
siguranță, de raporturile celor două ţări române extracarpatice cu 
Ungaria, de relațiile dintre aceste două tari româneşti și de stapanirile 
multor zeci de sate de către domnii de peste munți în Transilvania. 
Era tot mai clar, în a doua jumătate a secolului al XV-lea, că „cea de-a 
doua libertate românească” (așa cum numise Nicolae Iorga Moldova) 
dobândise un prestigiu şi o putere mai mari decât voievodatul sud 
carpatic. Ştefan cel Mare (născut din mamă munteancă), dacă nu dorea 
să domnească el însuși la Târgovişte, a fost mereu preocupat să impună 
acolo un domn credincios, supus lui, aflat sub tutela sa, gata să înde- 
plineasca politica sa. Această superioritate a domniei Moldovei fata 
de cea a Ţării Românești trebuia să se manifeste cumva $1 în raport си 
patronajul spiritual exercitat asupra ortodocșilor (românilor) din Tran- 
silvania şi Ungaria. Este ceea ce a făcut Ștefan cel Mare, profitând şi 
de raporturile sale speciale cu Matia Corvinul şi de cele două mari 
domenii primite în Transilvania. Astfel, prin ridicarea centrului arhi- 
episcopal (mitropolitan) de la Feleac, Moldova își impunea oblăduirea 
asupra ortodoxiei transilvane, banatene şi din părțile vestice în general, 
lipsind Tara Românească de acest atribut. Mărimea ariei de autoritate 
a eparhiei Feleacului se vede din așezarea egumenului de la Peri (odi- 
nioară subordonat direct patriarhului ecumenic de la Constantinopol) 
sub ascultarea arhiepiscopului de Transilvania (actul din 1494) și din 
supunerea care i-o datorau până si brașovenii. Cu alte cuvinte, înainte 
de 1500, ortodoxia românească transilvană era supusă aceluiași arhi- 
episcop (recunoscut $1 de autoritatea Regatului Ungariei) de la Carpaţii 
Păduroşi până la Carpaţii Meridionali (sau Alpii Transilvaniei). Mai 
concret, spaţiile istorice care vin să susțină deschiderea românească 
a „arhiepiscopiei” Feleacului erau Mărginimea cu Săliștea Sibiului, 
regiunea Brașovului, Severinul, Moldova, Tara Hațegului, Banatul şi 
Maramureşul”. Vadul, ridicat de Ştefan cel Mare ori, mai probabil, 


9 Al. Simon, op. cit., p. 98. 

de Petru Rareș, a fost creat ca episcopie nu împotriva mitropoliei de 
la Feleac, ci, dimpotrivă, spre susținerea sa 61 cu acordul autorităților 
locului. De aceea, este posibil să vedem la începutul funcționării Vadului 
o etapă a sa în care avea statutul de episcopie sufragană a mitropoliei 
Feleacului. 

Totuşi, în jurul anilor 1530, lucrurile aveau să se schimbe". O măr- 
turie directă, alături de altele, este drumul lui Petru de Feleac (ruda lui 
Danciu) spre hirotonire nu la Suceava, după obiceiul mai nou, ci la 
sud de Carpaţi, în Таға Românească (la 1537), după cutuma mai veche. 
O ruptură între Moldova şi Feleac se va fi produs între anii 1529 şi 
1536, odată cu marile schimbări politice din Ungaria, cu rivalitatile şi 
luptele dintre cei doi regi, loan Zapolya si Ferdinand de Habsburg, cu 
alianțele schimbătoare făcute de Petru Rareş cu aceştia, de raporturile 
acestor regi cu ambii principi români, de la sud $1 est de Carpaţi. Sub 
moldoveanul Anastasie, Vadul — de pe domeniul lui Petru Rareș — are 
deja preeminenta asupra Feleacului, episcopul, cu reşedinţa la Vad, 
intitulându-se, la 1536, cum s-a văzut, „de Vad şi de Feleac” (profi- 
tând, probabil, de vacanța de trei ani de după moartea lui Danciu). 

Fireşte, istoricii au încercat să explice în sensuri variate aceste 
avataruri, са şi unele ,,libertati” (sub formă de privilegii, de fapt ofi- 
cializări ale unor realități vechi) acordate românilor ortodocşi din 
Transilvania și Ungaria, în a doua jumătate a secolului al XV-lea, de 
la recunoaşterea expresă de către puterea centrală catolică a arhiepis- 
copului ortodox de Transilvania până la scutirile acordate preoţilor şi 
enoriașilor români. Toate trebuie puse și sub semnul cruciadei târzii, 
când toți creştinii erau chemaţi să lupte împreună în numele Crucii, 
pentru apărarea civilizaţiei europene asaltate de Islam, în contextul 
atmosferei post-florentine. Decizia de unire religioasă, luată la 1439, 
de către cele mai înalte autorităţi ale lumii latine (papa $1 împăratul) 
şi bizantine (patriarhul şi basileul) — în ciuda a ceea se spune și crede, 
uneori, prea grăbit —, lăsase urme de oarecare durată în Europa Centrală 


10 Ibidem, рр. 106-108. 

51 Orientală. Nu trebuie uitat că semnătura lui Damian, mitropolitul 
Moldovei (altul decât Grigore, numit mitropolit al Moldovlahiei şi 
atras spre Roma încă din 1436), se afla depusă pe actul de unire de 
la Florenţa, nici că mănăstirea din Peri, aflată apoi în arhiepiscopia 
Feleacului, primise unirea oficial (înainte de 1442, fără să se cunoască 
data respingerii sale), nici că episcopul Macarie de Halici venise în 
Transilvania, sprijinit de autorităţi, să predice unirea. Toate acestea au 
creat, deopotrivă printre români și printre autorităţile ungaro-tran- 
silvane, o anumită atmosferă de moderație si de acceptare a celuilalt, 
de recunoaştere limitată a ortodoxiei printre latini 61 de orientare 
timidă pro-unionistă printre bizantini. Speranţa acestora din urmă era, 
desigur, traiul mai suportabil printre stăpânii străini, într-o lume în 
care modelul bizantin pălea tot mai mult, iar sprijinul acestui pol de 
putere bizantin era tot mai slab, în condițiile captivitatii islamice a 
Marii Biserici. 

Пара 1550, se stingea si gloria medievala а Feleacului mitro- 
politan. Următorul mitropolit, loan de Pesteana, provenea din Tara 
Hategului, adică din sudul Transilvaniei. Treptat, avea să se impună, 
după Feleac, reședința mitropolitană de la Alba Iulia (Bălgrad). Faptul 
se va fi petrecut şi datorită stabilirii capitalei princiare în acest oraş 
de pe Mureş. Primul mitropolit care a rezidat acolo a fost, din câte se 
ştie, Eftimie (1571-1574), sfinţit la Ipek. El a avut jurisdicţia, con- 
semnată pentru prima oară în chip explicit, asupra întregii Transil- 
vanii, Bihorului şi Maramureşului („toată Țara Ardealului şi părțile 
ungurești”), inclusiv asupra Vadului. Eftimie a ajuns apoi, între 1574- 
1576, poate din pricina batranetii, numai episcop de Vad, ceea ce în- 
seamnă păstorirea unui fost mitropolit în scaunul vlădicesc al Vadului. 

În legătură cu statutul mitropolitan, contestat încă de unii, al 
bisericii ortodoxe a Transilvaniei din acel timp, există $1 mărturia unui 
iezuit italian, din perioada Contrareformei, anume Antonio Possevino, 
într-o scriere a sa intitulată „Transilvania”, din 1583-1584. Aici este 
detaliată, între altele, organizarea bisericească a românilor transil- 
văneni: aceștia aveau — spune Possevino — un mitropolit cu reședința 


20 


IOAN-AUREL РОР e Ierarhia bisericească a românilor din ținuturile bistritene ... 


la Alba-lulia, întărit de principe în această demnitate, după sfinţirea 
sa ca episcop de către forurile ecleziastice; mai aveau apoi un episcop 
în ținutul Dejului (adică la Vad) şi un altul la Șimleu; liturghia era 
slujită în limba slavonă (in lingua rasciana о serviana), dar preoţii 
români, numiţi poppi, aproape nu înțelegeau ceea ce citeau'!. Alte detalii 
sunt, de asemenea, pline de interes: românii tin foarte strict posturile şi 
sărbătorile; nu acceptă presiunile nobililor de a trece la „erezia” lor 
(calvină) si fac plângeri in acest sens la principe; pricinile spirituale 
(le cause spirituali) sunt decise de către episcopii lor; ceremoniile şi 
liturghia sunt aproape aceleași ca la catolici, deşi comit erorile sem- 
nalate si la ceilalţi „schismatici”"?. Dincolo de anumite clișee, exprimate 
aici în spiritul prozelit al Contrareformei în caracterizarea ortodocșilor, 
Antonio Possevino (prezent în Transilvania și situat între organizatorii 
învățământului superior la Cluj) detaliază, pentru mediile papale şi 
catolice, organizarea bisericii ortodoxe transilvane, cu rangul său mi- 
tropolitan, cu centrul stabilit deja la Alba Iulia şi cu cele două scaune 
sufragane, dintre care unul la Vad. 

Tradiţia Albei Iulii — capitală princiară — se va consolida apoi, mai 
ales graţie lui Mihai Viteazul, care, în urma tratatului din mai 1595, 
a restatornicit oficial vechea oblăduire munteană asupra bisericii 
transilvane şi a ridicat catedrală mitropolitană în cetate. Continuă însă 
existența episcopiei Vadului, sub a cărui oblăduire se va afla satul 
Feleac între 1576 si 1627. Episcopi următori de Vad au fost Marcu 
(1557-1574), Eftimie (1574-1576), Spiridon (1576-1614, cu o întreru- 
pere, în timpul căreia a păstorit, până în 1605, loan de Cerna), Teofil 


1 Antonio Possevino (della Compagnia di Giesù), Transilvania (1584), editată de 
Andrei Veress în “Fontes rerum Transylvanicarum”, tom III, Budapest, 1913, р. 64. 
O alta editie a lui Veress a aparut la Cluj, la aceeasi data. Folosind un alt manuscris, 
cu foarte mici diferente, Giacomo Bascapé a publicat din nou lucrarea lui Possevino, 
sub titlul Ге relazioni fra Italia e Transilvania nel secolo XVI, Roma, 1935, pp. 
63-163. În românește au apărut doar fragmente din amintita lucrare а lui Possevino, 
cele mai consistente fiind cuprinse în volumul al II-lea din seria de Călători 
străini despre Ţările Române, îngrijit de Maria Holban, București, 1970. 

2 A. Possevino, Transilvania..., ediţie de A. Veress..., рр. 64-65. 

(1615-1620), Augustin (circa 1621), Dosoftei (circa 1622) şi Eftimie 
(1623-1627). 

Feleacul s-a prăbuşit ca putere ecleziastică în momentul în care 
era oficializată Reforma protestantă în Transilvania şi când Clujul 
devenea el însuși o citadelă calvină si unitariană. Din 1628, Vadul intra 
în titulatura mitropolitului Ghenadie al II-lea (1627-1640), mitropolitul 
de Alba Iulia, acela pe care principele Gabriel Bethlen (1613—1629) a 
visat în van să-l atragă spre calvinism, cu voia tacită a patriarhului 
ecumenic Chiril Lukaris'?. 

Oricum, ortodoxia transilvăneană revenea în mare parte, în jurul 
anilor 1530, în aria de autoritate a mitropolitului Ungrovlahiei de la 
Târgoviște, după vechea tradiţie. Exceptia avea să fie, pentru un timp, 
spațiul dintre Feleac şi Peri, păstorit de episcopii de Vad, sfintiti în 
Moldova şi susținuți de aceasta. Ultima mare încercare moldava de a 
readuce gloria de odinioară s-a făcut de către vlădica Spiridon de Vad, 
urmașul şi predecesorul lui loan de Cerna (cel mort la 1605), care-şi 
revendica autoritatea asupra Ardealului, Maramureşului și a celorlalte 
parti din Tara Ungurească. Dincolo însă de orice oblăduire superioară, 
de orice orientare a ierarhilor şi de orice presiune din partea autorită- 
Шог, cu sau fără sprijinul preţios al domnilor $1 mitropolitilor de la sud 
şi est de Carpaţi, din ţările româneşti libere ori autonome, românii din 
aceste părți nordice ale Transilvaniei, din Maramureş, Crișana ori 
Sătmar și-au păstrat vechea lor credință bizantină. 

Teritoriile oblăduite de vechile episcopii (arhiepiscopii) ale Felea- 
cului și Vadului au fost în secolul al XVII-lea sub ascultarea mitropo- 
litilor Ghenadie al II-lea (din 1628, cum s-a văzut), Ше Iorest (1640- 
1643), Simion Ştefan (1643-1656), Sava Brancovici (1656-1680) şi a 
altora, în ale căror diplome de confirmare apar şi comitatele Cluj, Turda, 
Dăbâca, Solnocul Interior, Solnocul Mijlociu, Bistriţa, Maramureșul. 


ІЗ Şt. Pascu, Istoricul Arhiepiscopiei... р. 18. 

14 L-A. Pop, Л Patriarca Kiril Lukaris sull'unità etno-confessionale dei romeni, în 
vol. “Etnia e confessione in Transilvania (secoli XVI-XX)”, a cura di Francesco 
Guida, Roma, 2000, pp. 19-28. 

În titulatura lor se menționa întotdeauna şi „scaunul Vadului și Mara- 
mureşului”!5. Politica de intensă calvinizare di acest timp a pus adesea 
în pericol tradiţia răsăriteană a bisericii româneşti transilvane. Românii 
şi biserica lor, supusă unor reguli calvine, rămân nerecunoscuti de 
către actele cu valoare constituțională ale Transilvaniei, fiind lipsiţi 
de dreptul de a participa la exercitarea puterii în principat. Fortificarea 
acestui edificiu exclusivist, în cadrul căruia românii erau locuitori de 
grad inferior, s-a făcut in chip oficial si explicit. Primul document cu 
valoare constituțională din istoria modernă a Transilvaniei, numit chiar 
Approbatae constitutiones Regni Transilvaniae (,,Constitutiile aprobate 
ale ţării Transilvaniei”), adoptat în dietă, în 1653, stipulează clar în 
partea I, titlul al VIII-lea, la articolul I, că „neamul românilor nu a 
fost socotit în această tara nici între stări şi nici între religii, nefiind 
între religiile recepte”'®. Cu alte cuvinte, confesiunea românilor şi 
națiunea lor nu se aflau la putere și nici nu existau oficial in viata 
publică, ci erau doar „răbdate” în tara — cum se spune în alte locuri ale 
„constituţiilor” — „pentru binele public” sau „până când va dura bunul 
plac al principilor şi cetăţenilor”. 

Biserica românilor din Transilvania a evoluat 51 s-a afirmat în 
finalul Evului Mediu $1 la începuturile perioadei moderne în condiții 
dificile, neprielnice, cauzate de lipsa din regiune a unei puteri politice 
ortodoxe. De aceea, structurile instituţionale și ierarhiile erau destul 
de firave, susţinute din Tara Românească si Moldova, dar supuse 
arbitrariului autorităţilor catolice şi apoi protestante din Ungaria $1 
Transilvania. În acest context, în ciuda vicisitudinilor, scaunele epis- 
copale, arhiepiscopale si mitropolitane de la Feleac si Vad au jucat un 
rol coagulant pentru spiritualitatea românească transilvană. 


15 St. Pascu, Istoricul Arhiepiscopiei..., р. 18. 

16 L, Marcu (ediţie de), Constitutiile aprobate ale Transilvaniei (1653), traducere, 
studiu introductiv si note de Al. Herlea, V.Sotropa, R. Pop, I. Nasta, I. N. Floca, 
Cluj-Napoca, 1997, p. 58. 

Tradiţie, continuitate si unitate 
sau despre mostenirile moldave 
ale Transilvaniei 


IOAN CHIRILĂ! 


Inaltpreasfintia Voastră, Domnule Rector, Domnule Preşedinte al 
Consiliului Judeţean, Domnule Doctor, preacucernici părinți, stimati 
participanți! 

Este o onoare pentru mine să mă întorc la Bistriţa, am mărturisit 
lucrul acesta de multe ori, pentru că am găsit în acest oraş o zonă 
efectivă a linistirii, care este completată sau care аге са și comple- 
ment elementul acesta de cultură, de cultură efectiv ca şi creație, ca 
anamneză, ca exprimare cotidiană. De aceea m-am bucurat când am 
auzit şi de această acțiune şi am acceptat invitaţia, desi eu nu sunt 
specialist în această latură de istorie. Aici ай auzit cuvântul spe- 
cialistului, însă cu vreme în urmă, tot datorită domnului Mircea Gelu 
Buta, în extensia de la Bistriţa a Universităţii noastre, am susținut o 
comunicare legată de orașul Bistriţa, care are o istorie destul de 
lungă, destul de bogată şi care, în ceea ce-i priveşte pe români, nu se 
diferențiază de celelalte mari burguri din epoca respectivă. Dacă zic 
Bistriţa, alături de Sibiu, era săsesc, dacă zic Cluj, era oraş unguresc 
51, pentru că am făcut liceul acolo, amintesc $1 Dejul, că e în directa 
legătură cu Vadul, era tot unguresc. Pătrunderea românilor în aceste 
oraşe nu s-a făcut cu prea multă uşurinţă. De aceea, fără să mă fi 
gândit că Inaltpreasfintitul va aminti de tema stabilită de Sfântul Sinod, 


! Ioan Chirilă, Pr. Prof. Univ. Dr., Preşedintele Senatului UBB Cluj-Napoca, e-mail: 
ioanchirila62(Q gmail.com 

ceea ce vreau să vă spun astăzi am intitulat: ,,Traditie, continuitate si 
unitate sau despre moştenirile moldave ale Transilvaniei”. 

Eu nu vreau să vorbesc din perspectiva documentării efective a 
posesiunilor, dar o să vă spun ceva si despre posesiuni”, dacă a amintit 
Domnul Rector. 

Academicianul Nicolae Edroiu ne spune că, în cadrul relaţiilor 
internaționale, pot fi constatate acte de donaţie făcute de către un 
suveran către un domn din statele româneşti extracarpatice, donaţii pe 
care să le stăpânească, cel mai adesea, cu titlu ereditar şi unde să se 
poată retrage, împreună cu familiile lor, în caz de primejdie”. În spaţiul 
românesc, aceste relaţii încep cu Mircea cel Bătrân (1386-1418), care 
primea de la regele Ungariei, Sigismund de Luxemburg, domeniul 
cetăţii Bologa $1 apoi al cetăţii Branului; sunt continuate de Stefan cel 
Mare, căruia Matia i-a donat domeniile Cetăţii Ciceului şi al Cetăţii 
de Baltă; cu Mihai Viteazul, stăpân peste domeniile Lona și al caste- 
Шш Buia (în părțile Albei şi Sibiului) şi se încheie cu Constantin 
Brâncoveanu“. Cu Ştefan cel Mare, nu numai că se deschide şirul 
domnitorilor moldoveni care posedă în Transilvania domenii de cetate, 
sate sau jumătăţi de sate răsfirate cu deosebire în părțile de nord ale 
voivodatului, cu extensiune până în Sătmar, precum şi oraşe cu dome- 
niile rurale aparținătoare, ci se precizează, totodată, regimul acestor 
posesiuni, sistemul de relaţii ce se instituie odată cu asemenea donaţii 
regale, mai apoi princiare, se fixează modalităţile de administrare a 
domeniilor respective’. Ceea ce aş dori să evidentiez este faptul că, în 
timpul lui Ştefan, mai apare un tip de proprietate domnească în Tran- 
silvania: proprietățile cumpărate de către domn, care sunt inalienabile. 
Oare nu există moștenitori, dacă la noi tot se revendică cum se 
revendică?! 


2 Nicolae Edroiu, „Un aspect al legăturilor politice dintre Matia Corvin şi Stefan cel 
Mare: posesiunile domniei Moldovei (1457-1504) în Transilvania”, în Studii istorice 
privind relaţiile româno-ungare, Ed. Mega, Cluj-Napoca, 2010, pp. 74-82. 

3 Ibidem, р. 74. 

* Ibidem, рр. 74—75. 

5 Ibidem, р. 75. 

Stimat auditoriu, 

Intentia mea era sa evidentiez elementele care atesta faptul ca 
centrele episcopale apărute pe aceste domenii, centrele bisericeşti, reli- 
gioase nu își restângeau activitatea doar la slujirea liturgică, ci erau 
focare de cultură, erau centre în care, înainte de apariţia tiparului, se 
realizau manuscrise excepționale și din punct de vedere artistic, şi 
din punct de vedere caligrafic, fiind utilizate atât în cult, cât şi în 
educație. Sunt documente, sunt mărturii din epocă care atestă că, pe 
cât le era cu putință staretilor $1 slujitorilor din aceste centre, îi 
învățau pe cei care veneau acolo cititul, îndeosebi cititul“. 

Există impresia că se punea accentul pe memorarea efectivă, ştiţi 
că se spunea despre preoţii din perioada respectivă că învățau pe de 
rost Psaltirea, că buchiseau Liturghierul și Molitfelnicul $1 cam atât 
era nivelul lor cultural”. Lucrurile nu stau chiar așa. Dacă aş intra în 
tezaurul de lucrări realizate mai întâi la Neamţ, după aceea la Putna 
şi în alte mănăstiri din Moldova, din perioada lui Ștefan cel Mare, 
găsesc cel putin patru genuri literare*. Găsesc textul biblic, celebrul 
Tetraevanghel, de pildă, care nu e altceva decât Evanghelia pe care 
o folosim la Sfânta Liturghie, după aceea găsim tot în zona slujirii 
liturgice celebrele minee. S-au păstrat vreo 59 de lucrări care sunt 
cunoscute şi atribuite perioadei lui Ştefan cel Mare, dar dintre acestea, 
vreo 20 pot fi găsite la muzeele din străinătate și unele, destul de 
restrânse la număr, sunt păstrate in formă fragmentară $1 se găsesc in 
bibliotecile din România. La Biblioteca Centrală Universitară din 
Cluj, de pildă, se găsește o bucăţică din Tetraevanghelul de la Feleac, 
din 1498. 


Marius Porumb, Biserica arhiepiscopală din Feleac, ctitoria lui Ștefan cel Mare, 
Ed. Renaşterea, Cluj-Napoca, 2003, pp. 32-33. 

Iată cum este descris un episcop de Vad: „o personalitate marcantă, Atanasie, un 
ierarh ce se bucura de prestigiu, fiind un om învăţat, cunoscător de limbi străine şi 
un abil diplomat”. Vezi: Marius Porumb, Biserica episcopală din Vad, ctitoria lui 
Ștefan cel Mare, Ed. Renaşterea, Cluj-Napoca, 2004, p. 9. 

Olimpia Mitric, „Manuscrisele slavone din timpul lui Ștefan cel Mare: o nouă 
evaluare”, în „Codrul Cosminului”, nr. 10, 2004, рр. 13-16: „circa 106 manuscrise, 
adevărate monumente de literatură şi limbă”. 

Pe lângă minee, există şi literatura pe care noi astăzi o numim 
generic literatura patericală sau literatura filocalică. De pildă, Înaltprea- 
sfintitul Andrei a publicat, la editura noastră, Sbornicul. Sbornicul să 
ştiţi că vine din perioada respectivă. După aceea, cuvântările părintelui 
Dorotheos intră aici, la literatura aceasta, dacă vreţi — de formare a 
caracterului moral al personalităţii, înţeleasă în perspectiva sa duhov- 
nicească. Avem după aceea literatura propriu-zisă, Varlaam si losaf 
vin din perioada respectivă. Avem apoi literatura juridică, ceea ce 
constituia pentru acea perioadă primele coduri de drept bisericesc. E 
vorba de Pravila, e vorba de Nomocanoanele adunate de la stareti, 
care au fost copiate în mănăstirile din Moldova şi care au constituit, 
alături de legea pământului, baza jurisprudenţei din epocă. 

În ceea ce-l priveşte pe Ştefan însă, să ştiţi că aş fi atent şi aş 
evidenția la el o cultură şi o disciplină administrativă extraordinare. 
Despre procesele la care el a fost chemat la Conventul din Cluj- 
Mănăştur există date consemnate”. Nu s-a prezentat însă de fiecare 
dată. Pierde, de pildă, trei posesiuni, între care satele Sânmarghita si 
cele din zona Ungurasului, pentru că nu s-a prezentat nici el, nici 
vornicul la proces. Pe lângă posesiunile pe care Stefan le primeşte 
de la Matei Corvin, probabil după 1490, Cetatea de Baltă și Cetatea 
Ciceu, Ştefan are politica lui, care este interesantă, de a cumpăra noi 
cetăți. De pildă, Tg. Lăpuş şi zona Rohiei, de care eu sunt legat sufle- 
teste şi trupeşte, pentru că acolo m-am născut, au fost cumpărate. 

În perioada lui Ştefan cel Mare, de la sfârşitul sec. XV până la 
jumătatea sec. XVI, teritoriul Rohiei venea până către Cetatea Ciceului, 
deci teritoriul nu era configurat ca acum. Satul meu, Măgoaja, care se 


9 Acad. N. Edroiu scrie în studiul mai sus citat că „Ştefan cel Mare este improcesuat în 
1495 de către Sofia, fiica nobilului Ladislau de Losoncz şi de mama acestuia, 
Ecaterina, pentru unele posesiuni ale domeniului cetăţii Ciceului, asupra cărora 
reclamau drepturi de moştenire”. Apud А. Veress, Actae et epistole, I, pp. 46-47, 55, 
64-66; ,,... prin despăgubirea altor reclamanti Stefan obține drepturi de stăpânire 
superioare acelora ale donațiilor”. А se vedea şi procesul cu locuitorii din Cetatea 
de Baltă despre care scrie V. Pârvan, Relaţiile lui Ștefan cel Mare cu Ungaria, 
București, 1905, p. 123. 

interpune între Rohia și Cetatea Ciceului, să ştiţi că apare doar în 
secolul XVII. Atunci, un boier, probabil un căpitan de oaste, a fost 
înnobilat de unguri şi i s-a dat teritoriul respectiv: Sasmezo. De aceea 
trebuie să fim foarte atenţi și la acest aspect, la această caracteristică 
excepţională pe care ne-o descoperă Ștefan cel Mare, adică un foarte 
bun administrator. Domnul Prof. Nicolae Edroiu, de la Institutul de 
Istorie „George Barițiu” Cluj, a studiat şi a consemnat datele la care 
Ştefan cel Mare a fost citat de instanţele de judecată. Unde ştia că are 
sorți de izbândă, s-a prezentat si a câştigat acele procese. Ba mai 
mult, a cumpărat domenii chiar de la neamurile sale, de la Dragosesti, 
deţinând o zonă extinsă. 

În legătură cu posesiunile, aş vrea să lămurim un lucru și m-aș duce 
mai jos în istorie, la Mircea cel Bătrân. După cum scriu istoricii noștri 
de la Cluj, el a avut zona Bologa-Huedin. Mihai Viteazul primeşte 
dincoace, Lona lângă Cluj, dar să ştiţi că teritoriul lui Mihai Viteazul 
merge până către Alba Iulia-Sighisoara. Numai ganditi-va la configu- 
ratia geografică $1 după aceea vedeți celelalte: enclava, cetatea de la 
Sighişoara, încoace partea aia şi venim după aceea la Ciceu, cu toată 
Valea Salvei şi mergem către Maramureş!”. Mai rămâne Maramureşul, 
care era coagulat în jurul Stavropighiei de la Peri. Aşadar, ce posesiuni 
avem? Avem posesiuni din Ţara Românească, avem posesiuni din 
Moldova şi avem această chestiune care tine de noțiunea de stavro- 
pighie, care era afiliată direct Constantinopolului. Cu alte cuvinte, în 
perioada respectivă putem suspiciona că exista în subsidiar ideea că 
„noi le facem astfel ale noastre, dacă nu suntem recunoscuţi că sunt 
ale noastre”, idee care s-a cam pierdut. În legătură cu aceste pose- 
siuni, am vrut să cobor până în zona lui Mircea, în secolul XIV, pentru 
că în momentul în care se vorbeşte despre posesiuni, datorită lui 


10 Adrian Andrei Rusu, „Ştefan cel Mare şi Transilvania, un inventar critic, date 
nevalorificate şi interpretări noi”, în „Analele Putnei”, І, nr. 2, 2005, pp. 91-122: 
„un teritoriu de aproximativ 440 Km pătraţi, dobândit prin danii şi cumpărări, la 
care mai adaugăm 723 km p. Cu ţinuturile Lăpuşului — cumpărate în 12 febr. — 3 
apr. 1500, apoi Gârboul”, a se vedea la Veress, op. cit. 

Vladislav al II-lea, s-a afirmat 51 s-a recunoscut caracterul ereditar al 
posesiunilor din Transilvania 61 recunoașterea caracterului ereditar a 
făcut ca organizările bisericeşti din posesiunile moldave să aibă o 
viață destul de lungă. 

În momentul în care se vorbeşte despre Vad!!, se vorbeşte despre 
vreo 150 de ani. Cam atât ar fi ținut Episcopia de la Vad, până probabil 
pe la jumătatea secolului al XVII-lea. De ce dispare este foarte greu 
de spus, însă nu e imposibil de intuit, pentru că, în decursul istoriei 
Transilvaniei, centrele de influenţă au fost foarte mobile, s-au schim- 
bat tot timpul dintr-un loc în altul. De pildă, dacă ati auzit de Mitro- 
polia Severinului, a existat şi acolo, la Turnu Severin, Mitropolie, dar 
termenul acesta de Severin pentru o anumită perioadă s-a atribuit şi 
Râmnicului, deci vorbim de noul Severin. Râmnicul, noul Severin, care 
tot datorită administraţiei habsburgice a avut autoritate pentru biserica 
din zona de sud a Transilvaniei. Pentru că trebuie să ne cinstim înain- 
tasii, îl amintesc aici, cu posesiuni, şi pe Constantin Brâncoveanu, 
pentru că cei pe care i-am pomenit au făcut ceva, au realizat aceste 
ctitorii, iar vodă Brâncoveanu a ctitorit şi el în Ardeal. 

Dacă tot e în vogă să se discute despre biserici şi spitale, atunci 
vă dau un răspuns; să știți că în epoca lui Stefan cel Mare, care а 
domnit între anii 1457 şi 1504, au fost ctitorite aproximativ 39 de 
biserici, mănăstiri, dar să știți că a construit încă ceva, a construit şi 
un spital, deci e unul la 39, însă tot sistemul sanitar a fost dezvoltat în 
jurul mănăstirilor. În fapt, Biserica, atunci când este înțeleasă dincolo de 
subiectivismul slujitorilor săi, că am vorbit dintr-o manieră subiectivă, 
Biserica ea însăşi este izvor de tămăduire - folosesc conceptul ăsta 
datorită Episcopiei Vadului - și loc de învăţare a dreptei mărturisiri, 
datorie de căpătâi şi atunci probabil că lucrurile ar trebui modulate 
dintr-o altă perspectivă, pentru că în epoca respectivă, a lui Ştefan cel 


П М. Porumb scrie că ,,... la Vad a existat o mai veche mânăstire românească, înte- 
meiată probabil în vremea voivozilor Balita şi Drag, care la sfârşitul secolului al 
XIV lea aveau moşii în părțile Ciceului, Lăpuşului, Chioarului şi Rodnei”, „Biserica 
episcopală...” , pp. 7-8. 

Mare şi a lui Petru Rareş, preocuparea fundamentală a domnitorilor şi 
a celor care diriguiau viata bisericească a fost una singură, $1 anume 
aceea de a-i învăţa să mărturisească ceea ce cred. Deci avem $1 о 
literatură de iniţiere în mărturisire a credinţei din perioada respectivă. 

De aceea, eu am vrut să subliniez că există două tipuri de posesiuni 
sau două structuri, două încadrări juridice a posesiunilor, unele sunt 
danii din partea lui Matia, altele sunt cumpărate. Dacă aplic principiile 
de drept care funcționau, în ceea ce privește proprietățile cumpărate, 
nu se mai pune problema moştenirii, a eredității, ea era de la sine sau 
trebuia să fie înțeleasă de la sine, numai că vitregiile vremii au făcut 
ca acestea să fie pierdute, uitate, ruinate, până când au rămas aşa, doar 
câteva pietre ridicate către cer, cum este la Cetatea Ciceului. Un an 
51 jumătate a stat Petru Rareş în Cetatea Ciceului, deci trebuia să fie 
extraordinar de bine aranjată și organizată. 

În ceea ce priveşte circulaţia trupelor lui Ştefan și ale lui Petru 
Rareş prin Transilvania, există o oarecare divergență sau există mai 
multe ipoteze. Fiecare cetate şi Cetatea de Baltă, şi Cetatea Ciceului 
au avut trupe de apărare, pentru că oastea efectivă nu putea veni chiar 
atât de uşor din Moldova pe un teritoriu care avea un alt stăpân. Dar 
prin faptul că aceste cetăţi erau ale lui, avea dreptul să aibă o oaste 
aici. Așa se face ca, dacă citiți un studiu al academicianului Marius 
Porumb despre Vad, el a scris şi despre Feleac, veţi găsi informația 
că, atunci când Petru Rareş vine şi — folosesc cuvântul acesta — 
„asediază” Bistriţa, a fost ajutat la momentul respectiv de episcopul 
de la Vad!?, care a venit cu trupele din zona respectivă, cu români 
probabil, să-l ajute pe Petru Rareş. În acest context, lucrurile oarecum 
se schimbă și avem o altă perspectivă pentru a înţelege această dina- 
mică a structurilor militare. 

În ceea ce priveşte cele două episcopii, Episcopia, apoi Arhi- 
episcopia şi Mitropolia Feleacului şi Episcopia Vadului, aici vreau să 
vă spun doar un singur lucru în plus fata de ceea ce a spus domnul 


'2 Ibidem, рр. 9-10, a venit și oaste din zona Lăpușului. 

academician loan Aurel Pop. Atunci când pomenim, de pildă, de 
Episcopia Feleacului, vorbim despre un centru monahal destul de 
extins, aproape de biserica Cuvioasa Paraschiva, s-au făcut săpături 
arheologice, coordonate de Adrian Rusu. Lângă biserică se pare că a 
fost o mănăstire de maici. Așa se explică si hramul, hram care е 
preponderent întâlnit în Moldova, „Sf. Vineri”. Mai sus puţin, este 
o troiță, acolo a fost descoperit locul în care fusese o mănăstire de 
bărbaţi, care era „Sf. Treime”, troita de la Feleac. În această mănăstire 
a Sf. Treimi, se pare că de la început a existat o şcoală de copisti, un 
grup de copişti. Acestor copisti le dă poruncă să facă Tetraevanghelul. 
Tetraevanghel la care prin Isac, cred că era vornicul Isac, este adusă 
ferecătura aceea din argint, care din păcate s-a pierdut şi nouă ne-a 
rămas decât o imagine. În legătură cu Tetraevanghelul, vreau să vă spun 
altceva şi anume că la Humor, la mănăstire era un Tetraevanghel care 
avea chipul lui Ştefan cel Mare între miniaturile care erau realizate la 
Putna. Acest Tetraevanghel de la Humor are o istorie interesantă, chiar 
palpitantă, poţi să faci un roman pe istoria lui, pentru că a fost şi în 
Transilvania, a fost la Cetatea Ciceului, de aici, în timp ce Petru Rareş 
era refugiat din Moldova, a mers cu Petru Rareş la Constantinopol şi 
după aceea s-a întors la mănăstirea de obârşie, la Humor, dar aceasta 
fiind atacată de polonezi, cred că a fost arsă şi, în contextul acesta, se 
pare că Tetraevanghelul a dispărut'?. Însă aici unii dintre istorici specu- 
lează relaţia care putea să existe între Petru Rares $1 acel Tetraevanghel 
în momentul în care îl descoperă, pentru că el era alungat şi se gândea 
la tatăl său care îl realizase şi care făcuse ceea ce cunoaștem, atât în 
zona Moldovei, cât și în zona aceasta a Transilvaniei, şi acum îl privea 
din acel tablou miniatura]. Cât priveşte Tetraevanghelul de la Feleac 
ştim ca a primit de la domnul Ștefan coperta de argint, textul a fost 
realizat în 1488, de către copistii organizații la Sf. Treime de către epis- 


15 A se vedea O. Mitric, art. cit, pp. 14-15. 

copul locului Daniil. Timotei Cipariu ne redă conţinutul inscripției" 
care era pe acest Tetraevanghel. Datorită acestei inscripții, noi înțelegem 
că de la nivelul de Episcopie s-a trecut la nivelul de Mitropolie și că 
la Feleac exista mitropolit. 

Acum, din punctul meu de vedere, ţinând cont de posesiunile de 
mai târziu ale lui Mihai Viteazul, aș cuteza să afirm că Feleacul era 
mai mult în sfera de influență a Țării Românești. De ce vă spun lucrul 
acesta? Pentru că Sigismund şi, după aceea, ceilalți care le-au recu- 
noscut meritele și fidelitatea felecanilor mărturisesc că aceştia păzeau 
calea de acces către Tara Românească dinspre Polonia, Pocuția $1 toate 
celelalte ale negustorilor. Tot el este cel care dă şi alipeşte Feleacul 
Clujului, însă n-a avut vreun avantaj prea mare din această alipire a 
Feleacului de Cluj comunitatea românească din Feleac. Cert este că s-a 
bucurat de o oarecare libertate, care a şi dus la un anumit nivel de 
prosperitate. 

A existat o tensiune între Vad şi Feleac? E întrebarea care a adre- 
sat-o si domnul academician loan Aurel Pop. E posibil să fi existat 
această tensiune, însă nu în termenii conceptului de tensiune de azi. 
Era sedisvacanta, iar Episcopia de la Vad a asumat şi Feleacul. Mai 
există o chestiune: cred că de Feleac tinea și Cetatea de Baltă. Era cel 
mai posibil ca partea aceea de posesiuni a făcut ca Anastasie să fie şi 
de Vad şi de Feleac, probabil şi datorită acestui fapt, deoarece în timp, 
cine ştie datorită căror factori, Cetatea de Baltă a intrat oarecum în 
această jurisdicție. Dacă vorbim de jurisdicție, vreau să vă spun urmă- 
torul lucru. Eu nu-l consider primul pe Anastasie, nici ре Tarasie, сі 
pe Ilarion. Ilarion a venit din Moldova, a fost trimis expres, a venit la 


14 L-a văzut în anul 1857 când a copiat inscripţia slavonă: ,,... cu voia Tatălui şi cu 
ajutorul Fiului şi cu lucrarea Sfântului Duh. s-a săvârşit acest Tetraevangheliar din 
porunca Înalt Prea Sfintitului nostru Arhiepiscop chir Daniil, în zilele marelui crai 
Matias. S-a scris pe numele Feleacului, aproape de orașul Cluj, unde şi biserică 
a zidit în numele preasfintei noatre maici Paraschiva. În anul 6997 (1488) luna 
octombrie 25 zile”. 

Mănăstirea „Adormirea Maicii Domnului” de la Vad şi a făcut ca 
Vadul să devină Centru Episcopal. E interesant şi acest personaj. 

V-a spus câteva cuvinte Domnul Rector şi consider că sunt sufi- 
ciente acele cuvinte. Pe această temă, are un studiu foarte documentat 
şi academicianul Stefan Pascu'5, îmi face plăcere să-l amintesc, pentru 
că după се am venit și am rămas la Cluj, їп 1988, ştiţi ce perioadă era 
atunci, de cuvioasa Paraschiva, la biserica din Feleac s-au pus nişte 
busturi, s-a făcut o toacă de metal şi din partea oficialităților cel care 
a ținut speech-ul a fost academicianul Stefan Pascu. Domnia sa a facut 
şi un studiu foarte amplu în ceea ce priveşte istoricul bisericii din Tran- 
silvania, un studiu care e publicat la noi în „Îndrumătorul Bisericesc”, 
cum era în perioada respectivă, un studiu foarte amplu. Amintesc acest 
studiu pentru că vreau să vorbesc de jurisdicție şi să lămurim lucrurile. 
În acest studiu, el pleacă foarte de jos cu acele romane populare şi 
vorbeşte despre vechile castre romane. Trebuia să vă spun că, fiind 
din zonă, ştiu foarte bine, „Vad” se numeşte pentru că acolo se trecea 
Someșul; dincoace de Somes e castrul de la Caseiu, dar așezarea de la 
Cetan, dincolo către Vad, unde sunt dealurile care existau și există şi 
azi, se constituie, dacă vreţi, într-o apărare a spatelui foarte bună. 

În momentul în care noi facem aceste conexiuni, nu vrem să sub- 
liniem altceva decât un lucru pe care îl spun de foarte multă vreme, 
dar, probabil, după ce mă voi pensiona, voi avea vreme să-l fac eu. 
Ar trebui adunate toate datele şantierelor arheologice din Transilvania, 
pentru a pune într-un discurs coerent istoria efectivă a lacasurilor de 
cult din zona aceasta. La Dăbâca avem, la Lujerdiu avem, sunt nişte 
locuri extraordinare, pe care le-am putea scoate la lumină mult mai 
bine decât este făcut acum. Cunosc oarecum acest domeniu al rapoar- 
telor şantierelor arheologice, nu ar fi un lucru atât de greu de realizat 
51 atunci s-ar umple un gol. Nu ar mai exista interogatiile legate de 
chestiunea continuității. 


15 Istoricul Arhiepiscopiei Vadului, Feleacului şi Clujului”, în „Monumente istorice 
şi de artă religioasă din Arhiepiscopia Vadului, Feleacului şi Clujului”, Cluj-Napoca, 
1982, pp. 13-21. 

În schimb, vreau să vă introduc acum conceptul de tradiţie. Nu e 
vorba de sfânta tradiție sau de un obicei de undeva. Am pus conceptul 
de tradiţie pentru că, în momentul în care vreau să vorbeşti de jurisdicție, 
vorbeşti de tradiţia răsăriteană. În tradiţia răsăriteană, nu puteai să fii 
preot fără să fii hirotonit de un Episcop din succesiunea apostolică. 
Asa se face că cei din zona de sud a Transilvaniei mergeau la Târgovişte, 
după aceea la Râmnicu-Vâlcea, noul Severin să fie hirotoniți, iar cei 
din nord mergeau la Suceava. De aceea, episcopii de Vad vin efectiv 
cu hirotonire de la Suceava'“. 

Cu vreme în urmă m-am ocupat de Sf. Iosif Stoica de la Maramures, 
la îndemnul părintelui academician Mircea Păcurariu, şi atunci am 
văzut un lucru interesant, pe care l-am căutat şi la Vad, şi la Feleac, 
dar nu l-am găsit. Am găsit în legătură cu Iosif Stoica că a fost $1 el 
hirotonit, se pare, în Moldova, probabil la Suceava 51 că a adus іп 
bisericile care îi erau în răspunderea sa pastorală antimisele făcute la 
Neamţ, acolo era o imprimerie de antimise, iar cele mai multe dintre 
ele aveau hramul Sfinţilor arhangheli Mihail $1 Gavril. Sunt nişte 
lucruri foarte interesante; se pare că părintele de la Feleac are niște 
documente latine în legătură cu Feleacul şi probabil că are şi acestea, 
numai că atunci când documentele se găsesc prin fonduri private sunt 
mai greu de accesat decât în momentul în care sunt în fonduri publice, 
deci trebuie să mai aşteptăm. 

Aşadar, în zona de nord a Transilvaniei vorbim despre această 
manifestare a unui tip de exarhat a episcopilor din Suceava pentru 
Transilvania. Deci episcopii de la Vad erau subordonați oarecum 
canonic celui de la Suceava. Mai este însă o informaţie interesantă. 
Am zis că Ştefan cel Mare a poruncit să se facă ferecătura aceea de 
argint pentru Tetraevanghel. El a făcut extrem de multe danii, uitati- 
vă la volumele care publică toate daniile, la Athos sunt o sumedenie. 
Dacă Ştefan cel Mare a organizat Vadul, vă asigur că a pus la dis- 
poziţia mănăstirii toate cărțile necesare pentru slujire, deci nu există 


6 M. Porumb, „Biserica episcopală...”, р. 8. 

nici un dubiu, doar că nu s-au păstrat. Tot el a trimis o Psaltire și la 
Muncacevo, în Ucraina, iar despre Psaltire este un cuvânt extrem de 
frumos în studiile pe literatura veche ale istoricului Nicolae Iorga, 
care spune că „a născut Psaltirea multi creştini”. 

De fapt, în istoria literaturii vechi, Nicolae Iorga аге o referire 
specială la Sfânta Scriptură. El o numește si o defineşte foarte concis 
şi spune că este „cartea completă” şi apoi vine şi dă exemplificarile 
ca să înţelegi: dacă vrei să auzi zumzetul armelor, să simți tragedia, 
urletele şi strigătele, te duci şi citeşti Cartea Regilor, dacă vrei să fii 
marcat de rugăciune profundă, de strigăt plin de smerenie către Dum- 
nezeu, citeşti Psalmii; dacă ești doritor de poezie lirică, citeşti Cântarea 
Cântărilor si, după aceea, cu justetea şi necesitatea rămânerii într-o zona 
de fermitate a credinţei, citeşti Prorocii. E interesant modul în care 
el expune lucrurile acestea în legătură cu Sfânta Scriptură, de aceea 
noi, când vorbim şi încercăm să facem această rememorare a istoriei, 
încercăm să vedem cum se desăvârşeşte, cum se completează, cum se 
împlinește tradiția. 

Episcopii din Vad, dacă veţi cobori la Stavropighie, sfârșit de 
secol XIV, să ştiţi că şi pe cei de la Stavropighia din Peri nu i-a sfinţit 
Constantinopolul, au fost consacraţi de episcopi tot în zona Moldovei, 
numai că aria de responsabilitate cuprindea și zona aceasta de sud, cum 
zicem noi, a Ucrainei, pentru că era zona carpatică, Ucraina Carpatică, 
care ținea de noi. 

Recent, acum un an, în zona respectivă s-au descoperit vestigii şi 
artefacte din perioada dacică. Nu au avut ce face, au trebuit să le dateze 
cum se cuvine şi atunci vă puteţi da seama de extensiunea acestor teri- 
torii. Însă mai există un lucru pe care eu l-am vizat atunci când am pus 
conceptul de tradiție. Am vizat exact ceea ce Domnul Academician a 
descoperit, documentul datat 1436, transmis către arhiepiscopul şi 
mitropolitul Moldovei, deci după perioada Ferrara - Florenţa (acolo 
suntem la încercările unioniste), prin care Papa îi dă dreptul să aibă auto- 
ritate 51 asupra românilor din Transilvania. Dacă veți citi documentul 
respectiv, veţi vedea că sunt exact punctele florentine în document, 

deci el nu se referă strict la ortodocşi, ci în această tendință de a face 
misiune, de a-l atrage la unire, îi dă dreptul să aibă autoritate asupra 
tuturor românilor. Din această perspectivă, episcopiile $1 credincioșii 
din cadrul Episcopiei de la Vad, respectiv cealaltă de la Feleac, putem 
spune că au rămas în continuitatea tradiției. Ei au rămas legaţi fie de 
Tara Românească — Târgovişte, fie de Moldova, de centrul principal din 
perioada respectivă, Suceava. 

În subsidiar însă, cei care analizează istoria, şi ati văzut documen- 
tele prezentate de Domnul Academician aici, istoria perioadei afirmă 
aproape unanim faptul că modul în care s-au implicat domnii Moldovei 
în dezvoltarea unei structuri administrativ-bisericeşti în Transilvania 
a creat posibilitatea românului din Transilvania să înţeleagă în chip 
deplin fraternitatea sa cu cel din Moldova sau cel din Țara Românească. 
Cu toate acestea, dezideratul unităţii nu s-a putut realiza încă multă 
vreme, s-a realizat doar pentru scurtă perioadă, vedeți anul acela de 
început al secolului XVII, sub Mihai Viteazul, şi sper să ajungem să 
sărbătorim 100 de ani de la Marea Unire, că atunci vom şti măcar că 
avem un secol de Românie Mare si mai putin mare. Deci acestea au 
fost efectiv evoluţiile. 

Datorită faptului că avem în anul acesta şi tema comemorării ierar- 
hilor, aş putea să amintesc faptul că Episcopia de la Vad poate să fie 
şi mai veche, chiar dacă noi nu avem date, mai veche decât momentul 
în care este pomenit Ilarion, pentru că după Ilarion a venit Anastasie, 
după aceea a venit Tarasie şi avem episcop despre care există date în 
secolul XVII, loan Cerna, însă un lucru ar trebui subliniat aici şi nu 
are tentă critică. Anul 1500 este un an de turnură, dar ar trebui să se 
considere prima jumătate a secolului XVI, reprezentând pentru zona 
aceasta a Europei o cotitură. Așa cum ай auzit, în 1517 a fost reali- 
zată reforma lui Luther. Această sciziune, schismă în sânul Bisericii 
Occidentale a avut repercusiuni asupra întregii vieţi bisericești, nu 
numai asupra vieţii bisericeşti din Occident. Fiindcă mişcărilor reformei 
le-au urmat imediat reculul, mişcarea de contrareformă, iar aici e o 
întreagă dezbatere ре modul în care împărații de la Viena au înţeles, 

ca fideli supuşi ai Vaticanului, să realizeze echilibrul numeric în diete 
prin atragerea efectivă a românilor, care erau cei mai mulți în această 
zonă, la unirea cu Roma. 

În ceea ce priveşte formulele de unire, avem nişte preconceptii de 
care ar fi bine să încercăm să ne lepădăm. De pildă, discutăm unila- 
teral şi vorbim numai de 1698, 1699, 1701, despre Leopold și fratele 
Colonici. Să ştiţi că, în Transilvania, uniatia nu a intrat atunci. Uniatia 
exista în Transilvania la momentul respectiv, a venit din zona ucrainiană. 
E drept că n-au fost foarte fideli si foarte onesti, pentru că în timp ce 
îl aveam pe Iosif Stoica aici, dincolo a fost sfinţit Iosif de Camillis. 
Acesta venea în pastoratie prin satele din Maramures, deci tot Iosif 
era. Deci nu era nici o problemă. Dar trebuie să ne eliberăm de aceste 
preconceptii şi nu o putem face decât încercând să vedem ansamblul 
mişcării acesteia de realizare a unităţii. 

E foarte greu ca, după ce ai rupt o haină, să faci să dispară urma 
rupturii, dar nu este imposibil să te acoperi cu amândouă bucăţile. 
Trebuie doar să priveşti cu ingaduinta, să ai după aceea postura de 
mărturisitor ferm prin credință. Spun foarte adesea: pot să înțeleg pe 
oricine şi oricât este nevoie, dar nu aplic niciodată conceptul de tole- 
гапій în domeniul credinţei. În domeniul afirmării credinţei, trebuie 
să rămânem fermi. 

Chiar săptămâna viitoare vom discuta la Cluj despre a treia per- 
soană а Sfintei Treimi într-un simpozion cu o universitate din Italia. 
De ce credeţi că am fixat titlul acesta? Ca să ne lămurim asupra unui 
aspect legat de Duhul Sfânt: să vedem, este ex Filio? 

În momentul în care ne întoarcem în această epocă, găsim că 
domnii Moldovei în chip real au contribuit, iată, la consolidarea unor 
perimetre româneşti extinse, asupra cărora domnii din partea dunăreană 
sau din partea polonă nu mai aveau drept de proprietate. Și atunci, 
cunoscând aceste rădăcini istorice, vom putea să înțelegem de ce, în 
tradiţia răsăriteană, s-a optat ca în titlurile structurilor administrativ- 
bisericeşti să fie puse de obicei rădăcinile, iar nu structurările admi- 
nistrativ-teritoriale contemporane, deşi atunci când a fost realizată 

Episcopia Vadului, Feleacului 61 Clujului, că așa a fost înființată după 
Marea Unire, o făptură micuță, care s-a numit Nicolae Ivan, $1 alții, a 
insistat să fie introdus Clujul. Ştiţi de ce? Pentru că era o biruinta a 
românilor intrarea în Cluj. Atunci când îi pomenim pe acești ierarhi la 
care ne-am referit astăzi, o facem cu toată condescendenta, înțelegând 
faptul că, în momentul în care vorbim de legea strămoşească, vorbim 
despre această simbioză care s-a creat între jurisprudenţa ecleziastică 
şi jurisprudența pământului, care ne-a ţinut uniţi şi care ne-a dat 
puterea să trecem prin istorie, fără să fim şterşi din istorie. Când ai ca 
atribut credinţa, nu esti salvat numai de ștergerea din istorie, esti salvat 
şi de ştergerea din eternitate. 


Vă mulţumesc! 

NICOLAE EDROIU! 


Domnitorii români ai ţărilor extracarpatice au deţinut numeroase 
posesiuni în Transilvania la sfârşitul Evului Mediu, respectiv la înce- 
putul Epocii Moderne (secolele XIV-XVII). Asemenea realitate istorică 
aparține contextului politico-diplomatic, economico-social şi cultural- 
artistic în care au evoluat Ţările Române în răstimpul istoric men- 
tionat şi reflectă totodată tendinţele de apropiere dintre ele, dincolo 
de separatismul etatic în care s-a găsit spaţiul de formare şi de locuire 
al românilor, procese istorice care au reprezentat, de altfel, o gene- 
ralitate de sorginte medievală. 

Crearea de mai multe organisme de tip statal pe teritoriul locuit 
de acelaşi popor în anumite etape de evoluţie, aşa cum s-au derulat evo- 
lutiile în mare parte a continentului european, a dus, în mod firesc, la 
apariţia, în timp, a unui sistem de relaţii specifice, care aveau la bază 
identitatea dată de aceeaşi origine, de neam, de limbă, de locuire într- 
un spaţiu comun, de unde au rezultat desfăşurări asemănătoare. 

Cadrul medieval de evoluţie a cunoscut, totodată, realitatea istorică 
a înglobării organismelor etatice de dimensiuni mai mici în regate şi 
imperii de ample dimensiuni teritoriale şi de organizare politico-militară, 
fapt care le-a afectat propria evoluţie ulterioară. 

Consecinta firească a acestor desfăşurări au fost legăturile în dife- 
rite planuri (politico-diplomatic, juridic, economico-social, bisericesc, 
precum şi cultural-artistic) dintre organismele respective în secolele 


1 Nicolae Edroiu, Prof. Univ. Dr., membru corespondent al Academiei Române, 
Directorul Institutului de Istorie „George Barițiu” al Academiei Române, Cluj- 
Napoca, e-mail: nedroiu@yahoo. it 

care au urmat, în acest fel atenuându-se, în mare măsură, separatismul 
etatic medieval care le-a caracterizat la începuturi. 

În cazul Ţărilor Române, după constituirea Ţării Româneşti de la 
Sud de Carpaţi, aceasta fiind prima dintre ele care s-a întemeiat ca 
atare şi tocmai de aceea poartă chiar acest nume identitar (etnonim), 
se dezvoltă relaţiile acestora cu Voievodatul Transilvaniei, înglobat 
în secolele XIV-XVI în Regatul Ungariei. 

Începutul acestui sistem de relaţii dintre statele medievale româ- 
neşti îl face Mircea cel Bătrân, Domnul Ţării Româneşti între 1386 şi 
1418, care, la pragul de trecere dintre secolele ХІУ-ХУ, deţine, urmare 
a unor donaţii regaliene, cetatea Bologa (jud. Cluj), cu domeniul aferent, 
precum şi cetatea Branului, ridicată pe drumul de trecere dintre Tara 
Românească şi Transilvania, peste Câmpulung şi Braşov. 

La rândul său, Ştefan cel Mare al Moldovei (1457-1504), în baza 
legăturilor avute cu Regele Matia Corvin al Ungariei (1456-1490), 
primeşte cetatea Ciceu cu domeniul acesteia, precum şi Cetatea de Baltă, 
situată pe Tarnave, cu al ei domeniu, initiindu-se astfel o modalitate 
de relaţii specifice dintre Moldova şi Transilvania. 

Erau puse, astfel, spre sfârşitul Evului Mediu, bazele unor legături 
aparte între cele trei tari române, care vor continua, nu fără sinuozitati, 
pe parcursul secolelor XVI-XVII-lea, cu prelungiri până după începutul 
celui de al XVIII-lea veac. 

În timpul lui Ştefan cel Mare, stăpân la Ciceu, al cărui domeniu 
se întindea pe Valea Someşului Mare până în părțile Becleanului, 
relaţiile Oraşului Bistriţa cu Domnia Moldovei sunt de bună vecinătate, 
bistritenii beneficiind de dreptul de etapă în ce privesc schimburile 
comerciale dintre Moldova şi Transilvania. 

În anul 1469, Regele Matia Corvin îi scoate pe rodneni de sub auto- 
ritatea Comitatului Dobâca şi îi dă, împreună cu satele de pe Valea 
Rodnei, cu titlu de posesiune liberă, oraşului săsesc Bistriţa, danie 
întărită apoi în anii 1488, 1492 1494 şi respectiv în 1498. 


2 Zimmermann — Urkundenbuch, №, nr.123, 125, 127, 153, 169,174, ҮШ, nr. 2365; 
Hurmuzaki — Documente, II, 2, nr. 199; УШ, nr. 14; XV, 1, пг. 144, 242, 249. 

Satele aflate sub jurisdicţia oraşului Bistriţa se întindeau de-a 
lungul Văii Someşului Mare (Rodna, Sângeorz, Ilva, Feldru, Maieru, 
Năsăud, Salva, Nimigea, Mocod) şi al afluenților de dreapta ai acestuia, 
anume Tiblesul, Rebra şi Salva (Rebra, Rebrisoara, Poiana, Telciu, 
Zagra, Mititei, Runcu, Hordou), ele fiind sate masiv româneşti. 

Obligatiile la care erau supuse acestea au determinat numeroase 
conflicte, comunităţile rurale româneşti nefiind multumite de statutul 
care li s-a impus de către saşii bistrițeni. 

Sub Domnitorul Bogdan al III-lea al Moldovei (1504-1517) se 
menţin relațiile de bună vecinătate ale bistritenilor cu Domnia de la 
Est de Carpaţi. În timpul domniei lui Stefan cel Tânăr (Ștefăniță Vodă) 
(1517-1527) însă, acestea se deteriorează, cauza fiind pretenţiile 
ridicate de oraşul Bistriţa asupra dreptului de etapă pentru mărfurile 
venite din Moldova şi tranzitate înspre Centrul şi Nordul Transilvaniei, 
iar de aici mai departe, spre Centrul Europei. 

În felul acesta însă, bistritenii închideau drumul negustorilor mol- 
doveni spre Dej şi de aici mai departe, pe Someşul Mic în sus, către 
Cluj, respectiv pe Someşul Mare în jos, spre Jibou — Zalău şi de aici 
înspre Câmpia Panoniei. 

Abia după mai multe evenimente succedate în zonă şi negocieri 
între Domnia Moldovei şi Regalitatea Ungară se ajunge ca în anul 
1525 Stefanita Vodă să intre în posesia drepturilor regale asupra 
Oraşului Bistriţa, când Domnul Moldovei obţine deopotrivă reconfir- 
marea stăpânirii asupra cetăţii Ciceu împreună cu domeniul acesteia. 


Urmaşul lui Ştefan cel Mare, Petru Rareș, fiu al marelui domnitor 
moldovean, a domnit în două rânduri în Moldova: ianuarie 1527 — 
septembrie 1538, respectiv februarie 1541 — 3 septembrie 1546, când 
se stinge din viaţă.” 


3 Asupra celor două domni ale lui Petru Rareş în Moldova vezi sintezele de istorie 
naţională datorate lui A. D. Xenopol, N. Iorga, Const. С. Giurescu şi tratatele 

Domniile lui Petru Rareş au stat, de-a lungul timpului, în atenţia 
cercetătorilor români, în anul 1978 fiind tipărite la Bucureşti două 
lucrări de interes ştiinţific deosebit, una coordonată de istoricul Leon 
Şimanschi, în care se regăsesc capitole privind legăturile domni- 
torului moldovean cu Transilvania“, iar cealaltă, datorată lui Radu 
Constantinescu, care se ocupă în mod special de relaţiile politice şi 
militare existente între Moldova şi Transilvania în timpul domniei 
acestuia.” 

Petru Rareş a primit, alături de cele preluate de la înaintaşii lui în 
tron, alte domenii în Transilvania, devenind domnul român extracarpatin 
care a deţinut cele mai numeroase şi mai extinse posesiuni în spațiul 
intracarpatic, românesc, al Transilvaniei. 

Între acestea se numără nu numai Ciceul cu domeniul său, Cetatea 
de Baltă şi satele aparținătoare acestei, ci şi Unguraşul, cu domeniul 
său, cetatea Almaş de lângă Huedin, şi Rodna, cu minele sale, precum 
şi Oraşul Bistriţa, toate acestea stăpânite de Domnitorul Moldovei în 
împrejurările destul de agitate din punct de vedere politic şi militar 
din prima jumătate a secolului al XVI-lea. 

Petru Rareş a avut legături dintre cele mai strânse cu oraşul Bistriţa 
încă înainte de înstăpânirea asupra lui.“ Acestea au fost cercetate 


academice de Istoria României (Vol. П, Editura Academiei, Bucureşti, 1962) res- 
pectiv Istoria românilor (Vol. IV, Editura Enciclopedică, Bucureşti, 2001, şi ediția 
a II-a, revăzută şi adăugită a acestuia, Editura Enciclopedică, Bucureşti, 2012). 
Petru Rareş. Redactor coordonator Leon Şimanschi, Editura Academiei, Bucureşti, 
1978, 336 p. 

Radu Constantinescu, Moldova si Transilvania în vremea lui Petru Rareş. Relaţii 
politice şi militare (1527-1546), Direcţia Generală a Arhivelor Statului, Bucureşti, 
1978, 272 p. 

Vezi în acest sens studiile incluse în volumul coordonat de Leon Şimanschi, op. 
cit., şi cel datorat istoricului Radu Constantinescu, op. cit. 

Izvorul istoric principal cu privire la aceste legături dintre Petru Rareş, Domnitorul 
Moldovei, şi Oraşul Bistriţa îl constituie Regristrul Bistriţei pe anii 1530-1538 
întocmit de Christian Baumgartner, publicat în Anexa lucrării datorate lui Radu 
Constantinescu, Moldova si Transilvania în vremea lui Petru Rareş. Relaţii politice 
şi militare (1527-1546), Direcţia Generală a Arhivelor Statului, Bucureşti, 1978, 
pp. 163-261. 

deopotrivă în trecut, şi începutul îl face nimeni altul decât un istoric 
şi arhivist bistritean, A. Berger, care a publicat încă acum un secol, 
Chiar aici, într-un volum apărut sub patronajul prestigiosului Liceu 
Evanghelic din Bistriţa, un preţios studiu pe această problematică.” 

Asemenea legături izvorau din realităţile istorico-politice mai vechi 
şi mai ales din necesităţile economice, Bistriţa fiind situată pe drumul 
care leagă Moldova de Sus, unde era situată capitala Suceava, cu 
Transilvania, şi de aici cu Ungaria. 

Era primul oraş pe care îl întâlneai pe acest drum, venind de la 
Răsărit, dinspre Moldova. 

Legăturile economice existente între Moldova şi Transilvania se 
bazau, deopotrivă, pe specializarea celor două parti: din Moldova se 
aduceau vite şi oi, pieile acestora, cai, iar din Oraşul Bistriţa moldo- 
venii îşi procurau produsele meşteşugăreşti de care aveau nevoie, 
precum şi numeroase obiecte de orfevrărie, lucrate cu multă atenţie şi 
măiestrie în atelierele marilor orașe transilvănene, între care şi Bistriţa. 

Înstăpânirea lui Petru Rareş asupra Oraşului Bistriţa şi a zonei 
înconjurătoare, în care erau situate numeroase sate româneşti, precum 
şi deținerea lor de către Domnul Moldovei în mai multe rânduri au 
cunoscut oscilaţii în timp. Ele urmau îndeaproape relațiile Moldovei 
şi ale domnitorilor acesteia cu voievozii Transilvaniei şi de acum, 
deopotrivă, cu Imperialitatea Habsburgică, din ce în ce mai prezentă 
în prima jumătate a secolului al XVI-lea în această parte a Europei. 


În împrejurările nefaste pentru Moldova din anul 1538, Domnitorul 
acesteia, Petru Rareş, este nevoit să iasă din ţară şi să se refugieze în 
cele din urmă în Transilvania, la principala sa feudă din cuprinsul 
acesteia, în cetatea Ciceu. Existau atunci şi alte planuri în privinţa 


7 A. Berger, Das Verhältnis von Bistritz dem Moldauer Woiwoda Peter Raresch, în 
volumul. Festgabe zur Feier des neuen еу. Gymnasialgebdudes , Bistriţa, 1910- 
1919, pp. 37-79. 

refugiului său în faţa campaniei otomane din 1538 (Polonia şi chiar 
Moscova!), dar opţiunea sa şi a celor din jurul său a fost, în final, 
Transilvania. 

Aici, Petru Rareş poseda cetăţile şi domeniile moştenite de la 
părintele său, Marele Ştefan, de unde putea să organizeze rezistența 
moldoveană împotriva Porții Otomane şi revenirea sa pe tronul 
Moldovei, în împrejurările evoluţiilor dintre Habsburgi şi Otomani. 

Este cunoscut drumul său din toamna anului 1538, care a pornit 
din Moldova de Jos şi a traversat Carpaţii Răsăriteni prin Cheile 
Bicazului, înspre Transilvania, pentru a se îndrepta spre cetatea de pe 
Someşul Mare, Ciceu. A urmat un drum ocolitor, mai îndepărtat de 
Carpaţii Răsăriteni, pentru a se feri de urmăritorii care voiau să-l 
captureze şi să-l predea noului domn al Moldovei şi, respectiv, Porții 
Otomane. 

Într-un „leagăn” tras de şapte cai „sâmbătă, în răsăritul soarelui, 
septemvrie 28 de zile <1538> au intrati Pătru Vodă în cetatea Ciceului 
şi au închis porţile” — notează Grigore Ureche în cronica sa. 

Asediat la Ciceu câteva zile mai târziu, Domnitorul pribeag rezistă 
încercării ca atare. Despre această acţiune, pârgarul Bistriţei era de altfel 
informat de către noul domn al Moldovei, Ştefan Lăcustă, printr-o 
scrisoare din 25 octombrie 1538. 

Aici, în cetatea Ciceu, Petru Rareş se află în pribegie de la sfârşitul 
lunii septembrie 1538 până februarie 1540, după cum susţine acelaşi 
cronicar moldovean, Grigore Ureche, deci un an şi şase luni.” 

Din cetatea Ciceului, Petru Rareş a corespondat cu bistriţenii şi 
cu judele oraşului, mai întâi pentru a evita orice presiune asupra acestora 
ce putea fi exercitată din partea rivalilor săi din Moldova, care urmăreau 
să-l lichideze fizic ori să-l predea Sultanului pentru a-l scoate din 
competiţia pentru tronul moldovean. 


8 Grigore Ureche, Letopisețul Țării Moldovei, Ediţia Р. Р. Panaitescu, Bucuresti, 
1955, pp. 144-145. 
9 Ibidem, pp. 147-148. 

În al doilea rând, şi ca urmare a faptului că familia sa a rămas 
adăpostită în Oraşul Bistriţa atunci când a luat drumul Constantino- 
polului, pentru a obţine din nou tronul Moldovei. Înainte de a intra în 
teritoriile stăpânite de turci, scrie din Caransebeş, la 2 februarie 1540, 
bistriteanului Thomas Boldorffer (Waldorfer), rugându-l să se îngri- 
jeasca de familia sa, de nevoile acesteia, să-i de bani din censul datorat 
de oraş. Bistriteanul era numit — în scrisoarea domnului moldovean — 
drept „bunul nostru prieten” (unsseren gutten Fraynd", semn al 
relaţiilor apropiate ce au existat între acesta şi Petru Rareş pe durata 
şederii Domnitorului în posesiunea Ciceului. 

Nu s-a putut stabili cu certitudine dacă Petru Rareş, pe durata 
şederii sale în cetatea Ciceu, ar fi făcut vreo „vizită” oraşului Bistriţa, 
judelui şi orăşenilor de aici. Probabil că măsurile de siguranţă ce au 
fost luate pentru ca fostul Domn al Moldovei să fie protejat împotriva 
intentiilor manifestate pe ascuns (şi chiar deschis!), de a-l prinde şi 
preda taberei adverse din Moldova şi de la Poartă, nu au permis o 
asemenea deplasare. 


Să mai spunem, în final, că atât de cunoscuta scrisoare conținând 
celebrul pasaj cu privire la viitorul politic al Domnului, datată 23 
iunie 1540, este adresată de Petru Rareş, din Constantinopol, tocmai 
Bistritenilor, Judelui („bunului nostru prieten Thomas Waldorfer’), 
precum şi Sfatului Oraşului Bistriţa: 

э- SA vă SArguiti şi să găsiţi cale, cu dumnealui judele şi sfatul, 
ca să aflați deplin cum îi merge Doamnei noastre şi copiilor... Şi ce 
veţi putea face bine... tot va fi plătit... Noi suntem la Constantinopol, 
bine sănătoşi, slavă Domnului, şi ţinuţi bine şi în cinste de Măria Sa 
Împăratul şi de viziri; nu ne lipseşte nimic, slavă Domnului. Dacă 
lucrul <reluarea Domniei Moldovei, în care scop se şi afla atunci în 
capitala Imperiului Otoman> zăboveşte, trebuie să fim cu răbdare... 


10 Hurmuzaki — Documente, ХУ, 1, р. 388, Doc. Nr. DCCXXXIII. 

Nădăjduim în Dumnezeu că vom fi ce am fost, şi mai mult decât 
atâta...” 


1. Petru Rareş şi Doamna Elena cu fiul lor, Ştefan 
(Frescă de la Mănăstirea Humor. Reproducere după Istoria românilor. Vol. IV. 
De la universalitatea creştină către Europa „patriilor ”, Bucureşti, 2001, pl. 43) 


П Hurmuzaki — Documente, XV, 1, р. 390-391, doc. Nr. DCCXXXVIII; N. Iorga, 
Scrisori de boieri, scrisori de domni, Ediţia а Ш-а, Vălenii de Munte, 1932, pp. 95-96. 

2. Sigiliul lui Petru Rareş, Domn al Moldovei 
(Reproducere după lucrarea Petru Rareş. Redactor coordonator 
Leon Simanschi, Editura Academiei, Bucuresti, 1978) 


3. Oraşul Bistriţa în Evul Mediu 
(Reproducere după lucrarea Radu Constantinescu, 
Moldova şi Transilvania în vremea lui Petru Rareş. 
Relaţii politice şi militare (1527-1546), Bucureşti, 1978) 

O jalbă cât un manual de domnie 


SORIN DUMITRESCU! 


„Fiecare pas al activităţii noastre este un pas 
dublu, jumătate terestru, jumătate transcendent” 


Walter Rathenau — ,,Mecanica spiritului” Л 


Facem public, pentru prima oară după 65 de ani de la apariţia lui 
într-una din discretele reviste teologice ale Bisericii Ortodoxe Române, 
textul exploziv si atât de putin vehiculat al „Plângerii lui Ivasko 
Peresvetov”, tradus din limba rusă de marele savant slavist Ştefan 
Ciobanu. Jalba a fost scrisă în secolul al XVI-lea de un curtean rus 
care, înainte de a se întoarce în Rusia după un lung periplu pe la cele 
mai faimoase curți europene, a petrecut ultimele 5 luni la curtea dom- 
nitorului Petru Rareş. Plângerea, adresată pe la 1540 ţarului Ivan cel 
Groaznic, pivotează în întregime în jurul domnitorului Petru Rareş, ales 
de Peresvetov dintre toate capetele încoronate ale Europei creștine ca 
model de intelepciune şi dreaptă credință şi cuprinde citate masive din 
»zicerile” esenţiale ale voievodului moldovean. La vremea respectivă, 
scrierea s-a bucurat în Rusia de o largă notorietate, servind, pare-se, 
țarilor ruși, dar numai până la Petru cel Mare!, drept manual de domnie. 

Pentru orgoliul mesianic rusesc şi cu atât mai răzbit pentru ver- 
siunea lui bolşevică actuală, textul lui Peresvetov este şi astăzi cât se 
poate de putin flatant, mai curând compromitator, de vreme се deconspira 
faptul că, timp destul de îndelungat, modelul de cap încoronat al 
teribililor tari ruși, autorii Marii Rusii, a fost un voievod, chipurile, 
venetic, de undeva de prin părţile Moldovei! În plus, atât timp cât 
rușii vor continua să călărească nepedepsiti cocoaşa României şi nu vor 


' Sorin Dumitrescu, Acad. Prof. Univ. Dr., pictor şi iconar. 

lepăda habitusurile imperialiste, denuntate fățiș chiar $1 de Soljenitin, 
scrierea lui Peresvetov va fi în continuare persecutată și socotită un 
text periculos, subversiv și antirusesc... Aceste conotații politice explică 
şi suspecta discreţie aşternută atâta amar de vreme asupra textului, cât 
51 difuzarea lui aproape inexistentă. De aceea, avem convingerea că 
urgenta lui răspândire în România (cel puţin) este absolut necesară. 

La patru secole distanță, cititorul de astăzi are la dispoziție, păstrate 
ca prin miracol, principalele articulaţii ale tipului de gândire care a 
clădit impresionantele arhitecturi şi iconografii ale bisericilor din 
nordul Moldovei. În penuria de informaţii asupra acestei epoci, textul 
lui Peresvetov este un text providential, o mostră unică de gândire 
medievală, care, în ce priveşte desluşirea patrimoniului românesc, con- 
curează ca importanță - fireşte, păstrând proporţiile — cu celebrele 
memorii ale abatelui Suger de la Saint-Denis, părintele viziunii gotice. 
Într-un cuvânt, citindu-l, oricine își poate da seama ce şi cum gândea 
Petru Rares, iar prin extensie absolut logică, ce şi cum gândea și 
părintele acestuia, Drepcredinciosul Stefan cel Mare şi Sfânt. 

Este greu de înţeles cum de s-au mulțumit istoricii de artă, care au 
cunoscut scrierea, să o răsfoiască în grabă, fără să-i sesizeze importanța 
capitală. Exceptând pe cei cărora s-ar putea să le fi lipsit textul, notele 
51 traducerea integrală ale acestuia fiind definitivate abia în deceniul 
al 4-lea al secolului trecut, ne surprinde că celorlalți le-a părut Не ire- 
levant, fie suficient de convingător comentariul excesiv de prudent, 
dacă nu cumva chiar autocenzurat, al traducătorului Ștefan Ciobanu. 
Fortat, probabil, de vremurile periculoase in care textul a văzut lumina 
tiparului, dar dornic, înainte de toate, să-i scoată totuşi la iveală extra- 
ordinarele conţinuturi ale plangerii, eminentul slavist nota precaut că, 
asemenea altor ,,naratiuni" medievale, şi cea a Іш Peresvetov ar putea 
reprezenta o mărturie scrisă, a cărei autenticitate destul de relativă ar 
situa-o mai degrabă în rândul „invențiilor literare”, în care, aşa cum 
se obişnuia şi pentru a le spori credibilitatea, autorul medieval punea 
în gura vreunui cârmuitor de seamă propriile sale păreri adunate din 
cărți sau poate căpătate din experienţa vieţii. În acest caz, oricine se 

poate întreba, cu justificată nedumerire, de ce n-a folosit Peresvetov 
credibilitatea „gurilor” unor Sigismund І al Poloniei, loan Zapolia al 
Ungariei sau Ferdinand de Habsburg al Boemiei, în proximitatea cărora 
zăbovise destul de mult timp, suverani europeni cu mult mai notorii 
în epocă decât Petru Rareș? De unde - s-ar putea întreba oricine — 
această precipitare a cărturarului de a rândui cu atâta uşurinţă scrierea 
respectivă în tipologia naratiunilor şi de a exclude astfel complet 
eventualitatea ca, dimpotrivă, relatarea lui Peresvetov să fi fost cât se 
poate de autentică, dacă nu de teama cruntei represiuni bolșevice. lată 
de ce s-ar putea ca singurul defect sau mărginire a textului să fie, de 
fapt, acela de a fi cuprins doar ceea ce a înţeles sau a reușit să tina 
minte curteanul rus din spusele „voievodului românesc”! De altfel, 
pentru a-l determina pe cititor să pătrundă şi printre rândurile textului, 
traducătorul are grijă să declare în altă parte că, într-adevăr, „Petru 
Rareș se bucura în ochii Rusilor de un deosebit prestigiu”, ferindu-se 
să explice cititorului şi pe ce se întemeia acest prestigiu. 

Din capul locului trebuie spus că ideile cuprinse în jalba lui 
Peresvetov mărturisesc o altitudine conceptuală şi o autoritate teo- 
logică și politică proprii mai curând unui voievod dornic să resuscite 
cu orice pret augusta tradiţie a bazileilor bizantini, decât mentalitatii 
mondene specifice curteanului-aventurier. 

Astfel, chintesenta cuvintelor de folos pe care le adresează Petru 
Rareș lui Ivan cel Groaznic o constituie recomandarea expresă, prin 
care debutează atât de neaşteptat seria „zicerilor” voievodului, ca ţarul 
rusesc să citească „până la sfârşit” luarea Constantinopolului de către 
oştirile sultanului Mahomed: „Aşa zice Petre, voievodul românesc: 
Dacă vrei să cunoşti înţelepciunea împărtească, să știi despre oştire și 
despre asezamintele vieţii impărătești, atunci să citeşti până la sfârșit 
luarea Constantinopolului să nu cruti pe sine cu nimic şi acolo vei 
găsi tot ajutorul lui Dumnezeu”. 

Așadar, domnitorul moldovean nu considera priveliştea căderii 
Constantinopolului drept o imagine care nu s-ar cuveni să fie oferită 
contemplatiei publice, cum greşit a crezut, la patru secole distanță, 

marele medievist A. Grabar; dimpotrivă, el socotea că exercițiul (prac- 
tica) acestei lecturi/contemplări furnizează credinţei o perspectivă 
nebănuită pentru înţelegerea profundă a misterioasei lucrări a Proniei 
dumnezeiesti, iar celor care domnesc asupra neamurilor le dăruie mare 
înțelepciune. Această mare dezvăluire ar fi trebuit să declanșeze instan- 
taneu comentatorilor sinapsa menită să lege imediat textul începător 
al Jalbei cu exceptionala postură iconografică de care se bucură celebra 
frescă exterioară а aşa-zisului asediu al Constantinopolului, așezată, 
la toate bisericile ctitorite de Petru Rareș, în dreapta intrării. 

În opinia noastră, miopia traducătorului și, implicit, a medieviştilor 
care au cunoscut textul lui Peresvetov (rusesc sau tradus), constă în 
faptul de a nu fi sesizat coincidenta absolut remarcabilă dintre conţinutul 
recomandării aşezate în fruntea „zicerilor” şi subiectul scenei militare, 
cu statut iconic privilegiat, al Luării Constantinopolului. Această lipsă 
de perspicacitate a întârziat identificarea frescei ca imagine-reper a 
Luării Constantinopolului, deturnând interpretarea traseului incompa- 
rabil sofisticat al analogiei sau al parabolei. Mai simplu spus, nu „scena” 
Luării Constantinopolului a fost adaugată programului iconic, ci pro- 
gramul a fost alcătuit în funcție de aceasta, model pe care îl găsim în 
scrierea curteanului rus, unde ideile lui Petru Rareş asupra istoriei şi 
lucrării Proniei sunt deduse și decurg constant din contemplarea aceleiaşi 
„scene”. În esenţă, „scena” Luării Constantinopolului şi „recomandarea” 
din scrierea lui Peresvetov se girează reciproc și îşi garantează una 
alteia identitatea şi autenticitatea. 

Petru Rareș considera teribila cădere a capitalei creştine ca un 
dezastru, fireşte, dar un dezastru izbăvitor, înrudit iconic şi teologic 
cu cataclisme redemptorii, de tipul Robiei Egiptului, Potopului, dar, 
mai ales, Apocalipsei. Aceasta este, de fapt, „rudenia de sus” subîn- 
țeleasă, care face са „scena” Luării Constantinopolului să rimeze 
perfect cu perspectiva eshatologică care animă în totalitate conținuturile 
frescelor exterioare și astfel să poată satisface oricând exigenţele unui 
„ordonator de picturi ortodoxe”. Fresca Luării Constantinopolului 
actualizează iconic „teologia sfârşitului timpurilor” şi a „pregătirii” 

Înfricoşatei Judecati. De aceea, cea de a doua ipoteză, credem mult 

mai deşteaptă, a enclavei „mai laice”, „mai descriptiv-plastice”, „mai 

realiste”, strecurate dibaci în contextul hieratic general de către zugravii 
medievali excedati, pare-se, de atemporalitatea si stereotipia canonului 
bizantin, cade de la sine. 

Transpuse în limbajul nostru de astăzi, părerile domnitorului sau, 
mai exact, teologia politică a acestuia asupra căderii Bizanțului, așa cum 
pot fi acestea deduse din descrierea lui Peresvetov, ar fi următoarele: 
= înțelepciunea Proniei divine este сеа care a hotărât să suspende 

istoric slava Bizanțului: „Și așa zice cu lacrimi la ochi voievodul 
românesc despre credinţa creştină: după păcatele noastre s-a în- 
tâmplat că am căzut în robia necredincioşilor şi Străinilor de neam, 
pentru fărădelegea grecească, că Grecii au părăsit lumina pentru 
intunerec, au căzut în toate în herezie si l-au mâniat pe Dumnezeu 
cu mânie nepotolită”; 

— fiind cotropit de nedreptate şi erezie, Constantinopolul, inima 
Imperiului bizantin și axul creştinătăţii, a trebuit sa fie în cele din 
urma surpat: „Şi zice voievodul românesc, Petru: au fost Grecii 
leneşi de a apăra tare credinţa creștină în contra necredincioşilor 
şi prin aceasta au predat străinilor de neam, Turcilor, spre bat- 
jocura, și împărăţia grecească, și credinţa creştină, și frumusețea 
bisericească... Astăzi, nevroind, apără credinţa păgână de invazie”; 

= victoria lui Mahomed descoperă hotărârea Proniei de a risipi 
nedreptatea si erezia din Bizanţ, folosind tocmai dreptatea vraj- 
masilor acestuia: „Atunci, necredinciosul Mahmed-sultanul, împă- 
ratul turcesc străin de neam, a cunoscut puterea lui Dumnezeu, a luat 

Tarigradul şi a organizat în împărăţia sa judecată dreaptă, pe care о 

iubeşte Dumnezeu, şi l-a mângâiat pe Dumnezeu cu bucuria inimei, 

şi pentru aceasta Dumnezeu îl ajută a poseda multe imparatii”; 

„Și Mahmed-sultanul, batându-l pe împăratul Constantin $1 luând 

pentru sine împărăția creştină în ajutor, 1-а fost dată împărăția lui 

Dumnezeu pentru păcatele lor (Grecilor) şi a trufiei, pentru că ei 

îndepărtau lumea de la împărat...”; 


55 


ARHIVELE BISTRIȚEI • Fascicula I- PETRU RAREȘ SI BISTRITENII 


„Aşa zice voievodul românilor despre primul împărat turcesc, 
Mahmed-sultanul: necredinciosul împărat a introdus în împărăția 
sa plăcută lui Dumnezeu marea înţelepciune 51 dreptate”; 

= lucrarea Proniei asupra Constantinopolului îndeamnă la dobândi- 
rea deprinderii de a aşeza întotdeauna dreptatea înaintea credinţei, 
după modelul dreptei credinţe, altfel spus, ortodoxia credinţei este 
mai de pret în fata lui Dumnezeu decât credinţa simplă, pietistă: 
„Așa zice voievodul românesc: Dumnezeu iubeşte nu credinţa, ci 
dreptatea. Dreptatea adevărată este Hristos Dumnezeul, Fiul iubit 
al lui Dumnezeu, în una Treime, în dumnezeire nedespartita, singură 
dumnezeire şi putere. Şi ne lasă nouă dreptatea Evangheliei, iubind 
credinţa creştină pe deasupra tuturor credințelor, şi ne-a arătat 
calea împărăției cereşti în Evanghelie. Şi Grecii citeau Evanghelia, 
iar alţii o ascultau, iar voia lui Dumnezeu nu o făceau, au pus 
ocară pe Dumnezeu și-au căzut în herezie...”; 

= contemplarea perpetuă a luării Constantinopolului poate cuminţi 
lumea şi o poate deprinde cu modul în care Providența lucrează 
în istorie. 


Formulat, probabil, la mai puţin de un secol de la tragicul eve- 
niment al prăbușirii Bizanțului, corpusul de reflecții rezumate mai sus 
e lipsit, după cum se poate vedea, de orice accent nostalgic şi străin 
de tânguirea pietistă. Cunoaşterea silogismelor lui neobişnuite, dar 
atât de conforme bazileilor bizantini, impun reprezentarea Luării 
Constantinopolului, figurată la bisericile din Nordul Moldovei, drept 
o icoană ortodoxă în toată puterea cuvântului. Prototipul la care trimite 
nu este însă, cum s-a crezut, nici asediul perșilor lui Cosroes şi nici 
măcar luarea Constantinopolului, așa cum s-ar putea crede, ci icoana 
lucrării Proniei în istorie. 

Luarea Constantinopolului este icoana în frescă a unei catastrofe 
redemptorii. 

Incontestabil, acest dezastru mântuitor se află la baza întregului 
program iconologic şi iconografic din nordul Moldovei. Se poate 

observa că dispariţia subită a icoanei Lucrării Providentei în istorie 
(Luarea Constantinopolului), imediat după moartea ctitorilor — a voie- 
vodului Petru Rareș și a mitropolitului Grigorie Rosca, a dezamorsat 
destul de repede conţinutul polemic al întregului program. Odată ucis 
nervul, relieful vizual şi proniator al întregului discurs iconografic se 
va atrofia treptat. Lipsit de icoana Lucrarii Providentei, el va continua 
să mai fie prezent o vreme pe ziduri (Arbore, Suceviţa), diluandu-si, 
treptat, misterul vibrant în ipostaze din ce în ce mai rafinate, dar şi 
mai plate dogmatic, pentru a se stinge complet la mai puţin de 50 de 
ani de la moartea ctitorului său. După aceea nu-l va mai relua nimeni, 
niciodată. 

În mod indirect, este dovada tăcută, dar absolută, a paternității 
voievodului-iconograf asupra „zicerilor”, transmise nouă de curteanul 
Peresvetov. 


„++. hici culturii celei mari... nu i-a fost dat să fie... 
nici aspirațiilor istorice superioare ale comunității 
noastre, nici altor nazuinte ale insului românesc. 
Ce s-a întâmplat cu toate aceste începături, care 
adesea n-au rămas decât în gând?” 


Constantin Noica /2 


Ştire bombă: regretatul Virgil Cândea a făcut oarecând o comu- 
nicare aproape neluată în seamă. Marele istoric anunţase identificarea 
unei hărţi privind teritoriile avute in vedere de campaniile islamizante 
ale otomanilor, în care Țările Române, desigur, apar pe hartă, doar că 
sunt notate ca no man’s land-uri, ca zone neutre, scutite de incursiunile 
Jihadului. Opinia aceluiaşi istoric, asupra acestui statut preferential, 
era că ar fi fost negociat şi obţinut de voievodul Petru Rareş cu prilejul 
primei sale izgoniri de la domnie. Din surse se ştie că Petru Rareş, 
care vorbea cursiv germana şi italiana, plănuise o antantă secretă cu 
Imperiul German de Apus, că în vremea cât a fost lipsit de domnie, 

n-a pregetat să ia contact şi să-l viziteze personal pe însuşi Soliman 
Magnificul, că s-a întreţinut cu Sultanul direct în germană şi că a 
discutat posibilitatea instituirii unei suzeranitati speciale in Moldova. 
Merită spus că Muntenegru a reuşit, de asemenea, să obţină acelaşi 
statut ameliorat, cu 50 de ani înainte de prăbuşirea Imperiului Otoman. 
Prin urmare, în vremea lui Brâncoveanu, spaţiul valah, ca şi spaţiul 
moldav, se bucurau de suzeranitatea Înaltei Porţi, ca teritorii şi împă- 
rății „tributare şi supuse”. Altfel spus, ca tari care plătesc tribut, fiind 
însă sub înalta protecţie a Porții Otomane. Aşa cum conveniseră altădată 
„voievodul Petru” şi Soliman Magnificul. Ar putea părea că turcii s-au 
ţinut de cuvânt! 

Petru Rareş s-a dus la Domnul în anul 1546. De atunci şi până la 
căderea imperiului lor, turcii ar putea fi calificaţi retrospectiv drept 
un partener corect, care şi-a ţinut nestrămutat învoiala. Aşa să fie? 
Ori, două sute de ani mai târziu, în vremea domniei lui Brâncoveanu, 
nu s-au dat în lături să primească, anual şi totdeauna la termen, un 
tribut halucinant. Până astăzi, comentariul teribilei cabale care ar fi 
dus la monstruoasa execuţie în serie a Brâncovenilor — domnitorul, 
cei patru fii şi ginerele trezorier — refuză să ia în seamă realitatea 
conflictului dintre fanarioți şi statul brâncovenesc. Este vorba despre 
inevitabila ciocnire de interese şi nazuinte dintre două proiecte anti- 
otomane, secrete amândouă: dintre Mega Ideea fanariotă a surpării din 
interior a Imperiului Otoman şi a croirii unei Grecii Mari, hegemo- 
nice în Balcani şi proiectul, urzit de Brâncoveanu şi Ivireanu, de a con- 
tracara deopotrivă pe turci $1 pe fanarioți, resuscitand puterea politică, 
în act şi sacrosantă, a bicefaliei bizantine. ,,... Ideea lui Alexandru 
Mavrocordat-Exaporitul de a alcătui, în interiorul Imperiului Otoman, 
un stat-satelit multinațional bazat pe comunitatea de religie, un nou 
Bizanţ, oferea unica şansă de ieşire din claustrarea impusă de 
Imperiul Otoman, iar supremaţia politică a arhontilor Greco-fanarioti 
le-ar fi săturat acestora mândria de castă, exacerbată de o îndelungată 
umilinţă. Timp de peste o sută de ani, cât au ocupat tronurile Moldovei 
şi Valahiei — pe care le-au transformat în State Majore ale proiecta- 

tului Imperiu - fanariotii au construit cu migală calul troian politico- 
statal imaginat de Mavrocordat-Exaporitul. 

Megali-Ideea a fost învestită cu sigla Phoenixului, pasărea care 
renaşte din propria cenuşă. Ға a devenit operaţională la începutul vea- 
cului al 18-lea, prin cumpărarea de către consorțiul greco-fanariot a 
monopolului domniilor în ţările române. Cele două formaţiuni statale — 
Moldova şi Valahia — erau aşezate în pozitii-tampon între marile puteri 
ale timpului, fapt important pentru politica de permanentă conspirație 
a clanurilor fanariote” /3. 

Pentru Imperiul Otoman, fanariotii reprezentau oculta. Turcii cu- 
noşteau perfect şi apreciau maxim cele două abilităţi de excepţie ale 
ocultei fanariote: pe de o parte, „tehnica” jefuirii optime a teritoriilor 
supuse imperiului şi, pe de altă parte, versatilitatea diplomaţiei şi a 
relationarii occidentale. Erau culti, poligloti şi fără scrupule. Datorită 
lor, Imperiul îşi încasa lesne „mai mult ca tributul” ţărilor ocupate. Însă 
securitatea Imperiului Otoman îi urmărea discret peste tot, fără să-i 
scape din ochi. Îi lăsa să câştige ca să verse Imperiului şi excedentul 
tributului. Strâmtorate ideatic şi practic de treptata afirmare a puterii 
bicefaliei brâncovenești, elitele fanariote s-au grăbit să ceară sulta- 
nului înlăturarea grabnică, prin forță şi culpe inventate, a voievodului 
Constantin Brâncoveanu şi a mitropolitului Antim Ivireanu. Odată 
smulsă sultanului Ahmed promisiunea, Brâncoveanu, aflat la închi- 
soarea „Şapte Turnuri”, n-a mai avut nici o şansă, indiferent ce sume ar 
fi oferit în schimb. În ochii Imperiului Otoman în curs de destrămare, 
a contat mai mult păstrarea relaţiilor utile cu oculta fanariotă. Pentru 
Poartă, 1714 este anul fatidic când turcii şi-au călcat pentru prima 
oară cuvântul dat voievodului Petru Rareş! 


1, 2, 3 — Citate din eseul lui Radu Baltazar, Agonia morală la români, lucrare care 
va deschide seria FANAR, noua colecţie în curs de editare la Fundaţia Anastasia. 
FANAR va cuprinde texte care se referă exclusiv la prăpădul pe care-l produc, 
oricând şi oriunde, „mega ideile” pe care le generează mentalul ideologic. 

